Avis juridique important

|

31996D0282

96/282/Ευρατόμ: Απόφαση της Επιτροπής, της 10ης Απριλίου 1996, περί αναδιοργάνωσης του Κοινού Κέντρου Ερευνών

Επίσημη Εφημερίδα αριθ. L 107 της 30/04/1996 σ. 0012 - 0015

ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Απριλίου 1996 περί αναδιοργάνωσης του Κοινού Κέντρου Ερευνών (96/282/Ευρατόμ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη περί ιδρύσεως της Ευρωπαϊκής Κοινότητας Ατομικής Ενέργειας, και ιδίως το άρθρο 8 και το άρθρο 131 παράγραφος 2,τη γνώμη του διοικητικού συμβουλίου του Κοινού Κέντρου Ερευνών,Εκτιμώντας:ότι, με βάση την απόφαση 85/593/Ευρατόμ της Επιτροπής, της 20ής Νοεμβρίου 1985, για την αναδιοργάνωση του Κοινού Κέντρου Ερευνών (1), όπως τροποποιήθηκε τελευταία με την απόφαση 94/809/Ευρατόμ (2), το Κοινό Κέντρο Ερευνών διαθέτει μια οργανωτική δομή προσαρμοσμένη στα καθήκοντά του 7ότι είναι σκόπιμο να τροποποιείται η δομή αυτή κάθε φορά που η Επιτροπή κρίνει αναγκαίο, ώστε να εξασφαλίζεται η βέλτιστη αποτελεσματικότητα των δραστηριοτήτων του Κοινού Κέντρου Ερευνών και η πλήρης συμμόρφωση αυτών με τις προτεραιότητες της Επιτροπής 7ότι, στις 16 Ιανουαρίου 1996, η Επιτροπή αποφάσισε να αποτελέσει το ΚΚΕρ μια ανεξάρτητη Γενική Διεύθυνση της Επιτροπής, στην οποία θα παραχωρήσει τη διαχειριστική αυτονομία που απαιτείται για την ορθή εκτέλεση του έργου του 7ότι συνεπώς είναι σκόπιμο να αντικατασταθεί η απόφαση 85/593/Ευρατόμ και οι τροποποιήσεις της από την παρούσα απόφαση,ΑΠΟΦΑΣΙΖΕΙ:Άρθρο πρώτο Το Κοινό Κέντρο Ερευνών (εφεξής «ΚΚΕρ»), αποτελείται από ιδρύματα που δημιουργήθηκαν από την Επιτροπή για να εξασφαλιστεί η εκτέλεση των ερευνητικών προγραμμάτων της Κοινότητας και λοιπών καθηκόντων που του αναθέτει η Επιτροπή.Άρθρο 2 Όργανα του ΚΚΕρ είναι:- ο γενικός διευθυντής,- το διοικητικό συμβούλιο,- η επιστημονική επιτροπή.Άρθρο 3 Το ΚΚΕρ τίθεται υπό την εξουσία ενός γενικού διευθυντή που διορίζεται από την Επιτροπή. Ο γενικός διευθυντής και ένα μέρος των υπηρεσιών που υπάγονται απευθείας σ' αυτόν έχουν έδρα στις Βρυξέλλες.Ο γενικός διευθυντής λαμβάνει όλα τα μέτρα που είναι αναγκαία για την ορθή λειτουργία του ΚΚΕρ στο πλαίσιο των ισχυόντων κανονισμών και των αρμοδιοτήτων που του μεταβιβάζονται.Υπό τους όρους που περιγράφονται στη συνέχεια, ο γενικός διευθυντής:- εκπονεί τα σχέδια προγραμμάτων για τα διάφορα πεδία δραστηριότητας του ΚΚΕρ, καθώς και τα αντίστοιχα δημοσιονομικά στοιχεία που υποβάλλονται στην Επιτροπή,- χαράσσει τη στρατηγική του ΚΚΕρ, σε ό,τι κυρίως αφορά τις δραστηριότητες ανταγωνιστικού χαρακτήρα, και λαμβάνει τα κατάλληλα μέτρα προς εξασφάλιση της υλοποίησης των δραστηριοτήτων αυτών,- διαπραγματεύεται και συνάπτει συμβάσεις με τρίτους,- εγγυάται την εκτέλεση των προγραμμάτων και τη δημοσιονομική διαχείριση,- καθορίζει την εσωτερική οργάνωση του ΚΚΕρ, λαμβάνοντας κυρίως υπόψη τις απαιτήσεις του προϋπολογισμού,- ασκεί, στο πλαίσιο των αρμοδιοτήτων που του μεταβιβάζονται, τις εξουσίες που ανατίθενται στην αρμόδια για τους διορισμούς αρχή βάσει του κανονισμού υπηρεσιακής κατάστασης των υπαλλήλων και στην αρμόδια για τη σύναψη των συμβάσεων αρχή βάσει του καθεστώτος που ισχύει για τους λοιπούς υπαλλήλους.Άρθρο 4 1. Συγκροτείται διοικητικό συμβούλιο του ΚΚΕρ αποτελούμενο:α) από έναν υψηλόβαθμο εκπρόσωπο εκάστου κράτους μέλους, διοριζόμενο από την Επιτροπή βάσει προτάσεων που υποβάλλουν οι αρμόδιες αρχές του εκάστοτε κράτους 7β) έναν πρόεδρο που εκλέγεται από τους εκπροσώπους των κρατών μελών για τους οποίους ο λόγος στοιχείο α).Όλα τα μέλη διορίζονται για τριετή θητεία ανανεώσιμη.2. Το διοικητικό συμβούλιο επικουρεί το γενικό διευθυντή και εκδίδει γνώμες για λογαριασμό της Επιτροπής επί θεμάτων που αφορούν:- το ρόλο του ΚΚΕρ στο πλαίσιο της κοινοτικής στρατηγικής για έρευνα και τεχνολογική ανάπτυξη,- την επιστημονικοτεχνική και δημοσιονομική διαχείριση του ΚΚΕρ και την εκτέλεση των καθηκόντων που του ανατίθενται.Αναφορικά με τα θέματα που ανατίθενται στο γενικό διευθυντή από την Επιτροπή, και σε συσχετισμό με το σύνολο των θεμάτων που αφορούν ειδικότερα το διοικητικό συμβούλιο, ο γενικός διευθυντής ζητάει τη γνώμη του διοικητικού συμβουλίου επί διαφόρων προτάσεων προ της εφαρμογής τους.Για κάθε ζήτημα που υποβάλλεται προς απόφαση στην Επιτροπή, ζητείται υποχρεωτικά η προηγούμενη γνώμη του διοικητικού συμβουλίου.Το διοικητικό συμβούλιο ασχολείται συγκεκριμένα:i) με τις προτάσεις ειδικών προγραμμάτων που θα υλοποιηθούν από το ΚΚΕρ, καθώς και με προτάσεις νέων καθηκόντων που θα ανατεθούν στο ΚΚΕρ 7ii) με την εκπόνηση του πολυετούς στρατηγικού προγραμματισμού που καλύπτει όλες τις δραστηριότητες του ΚΚΕρ 7 και κάθε χρόνο, το αργότερο μέχρι 31 Δεκεμβρίου, με τον αντίστοιχο προγραμματισμό των ετήσιων εργασιών, με αναφορά των στόχων εκάστου προγράμματος εργασίας του επόμενου έτους καθώς και με συνοπτική περιγραφή του προγράμματος με τις σημαντικότερες ημερομηνίες, τους επιστημονικούς στόχους και τις προϋπολογιζόμενες δαπάνες 7iii) με την παρακολούθηση των ειδικών προγραμμάτων έρευνας και τεχνολογικής ανάπτυξης του ΚΚΕρ:- υλοποίηση αυτών, με ιδιαίτερη μέριμνα ώστε να ανταποκρίνονται στις ανάγκες της Κοινότητας,- συνάφεια της εξέλιξής τους με τα ειδικά προγράμματα έμμεσων δράσεων που υπάγονται στα προγράμματα πλαίσια 7 προς τούτο, το διοικητικό συμβούλιο διοργανώνει μία φορά κάθε χρόνο συνάντηση ανταλλαγής απόψεων με την εκάστοτε επιτροπή προγράμματος,- ενδεχόμενες προσαρμογές αυτών 7iv) με την παρακολούθηση εκθέσεων που βασίζονται στην αρχή πελάτης/ανάδοχος, από κοινού με άλλες υπηρεσίες της Επιτροπής και με τρίτους 7v) με τη στρατηγική που αφορά τις ανταγωνιστικές δραστηριότητες του ΚΚΕρ και την παρακολούθησή τους 7vi) με τη σύνταξη προτάσεων για τον ετήσιο προϋπολογισμό του ΚΚΕρ και την παρακολούθηση της εκτέλεσής του 7vii) με την οργάνωση του ΚΚΕρ,- με τη δημοσιονομική του διαχείριση,- με τις μεγάλες επενδύσεις,- με την υλοποίηση των ερευνητικών του δραστηριοτήτων,- με την αξιολόγηση των τελευταίων αυτών από ομάδες «ελεγκτών» αποτελούμενες από ανεξάρτητους εμπειρογνώμονες, και με την παρακολούθηση των συστασεών τους 7viii) με την πολιτική προσωπικού και με ιδιαίτερο βάρος:- στην σύνταξη προτάσεων για την πολιτική προσωπικού του ΚΚΕρ,- σε θέματα που συνδέονται με την κινητικότητα του προσωπικού και τις ανταλλαγές επιστημονικού και τεχνικού προσωπικού από δημόσιους και ιδιωτικούς οργανισμούς των κρατών μελών 7ix) με τους διορισμούς, την παράταση ή την παύση των εργασιών του υψηλόβαθμου προσωπικού στο ΚΚΕρ.3. Το διοικητικό συμβούλιο εκδίδει γνώμες με βάση την ειδική πλειοψηφία του άρθρου 118 παράγραφος 2 της συνθήκης ΕΚΑΕ, και με στάθμιση των ψήφων όπως περιγράφεται στην εν λόγω διάταξη. Ο πρόεδρος δεν ψηφίζει.Η Επιτροπή συνεκτιμά στον μεγαλύτερο δυνατό βαθμό τις γνώμες που εκδίδει το διοικητικό συμβούλιο. Εάν δεν επιτευχθεί σύμφωνη γνώμη του διοικητικού συμβουλίου πάνω σε πρόταση του γενικού διευθυντή, το θέμα παραπέμπεται στην Επιτροπή η οποία και αποφασίζει σχετικά. Το διοικητικό συμβούλιο ενημερώνεται σχετικά με την απόφαση που θα ληφθεί. Το Συμβούλιο ενημερώνεται αμέσως σε περίπτωση κατά την οποία η απόφαση δεν ανταποκρίνεται προς τη γνώμη του διοικητικού συμβουλίου. Ενημερώνεται επίσης σχετικά με την αιτιολόγηση της απόφασης.Εάν η Επιτροπή δεν κάνει δεκτή γνώμη εκδοθείσα από το δοικητικό συμβούλιο επί θεμάτων για τα οποία απαιτείται απόφαση της Επιτροπής, η υλοποίηση αυτών αναβάλλεται για ένα μήνα 7 στο διάστημα αυτό, τα θέματα παραπέμπονται εκ νέου στο διοικητικό συμβούλιο από το οποίο ζητείται να εκδώσει νέα γνώμη. Μόλις εκδοθεί η γνώμη αυτή ή όταν παρέλθει το διάστημα του ενός μήνα, η Επιτροπή λαμβάνει οριστική απόφαση και ενημερώνει σχετικά το διοικητικό συμβούλιο. Σε περίπτωση κατά την οποία η Επιτροπή δεν μπορεί να κάνει δεκτή τη γνώμη του διοικητικού συμβουλίου και τη σχετική αιτιολόγηση, ενημερώνει αμέσως το Συμβούλιο για την απόφασή της. Η Επιτροπή τηρεί ενήμερο το διοικητικό συμβούλιο για τις σχετικές με το ΚΚΕρ αποφάσεις της επί όλων των θεμάτων για τα οποία εκδίδεται γνώμη από το διοικητικό συμβούλιο.Το διοικητικό συμβούλιο, με τη μεσολάβηση της Επιτροπής, μπορεί αυτεπαγγέλτως να υποβάλλει γνώμες στο Συμβούλιο και το Ευρωπαϊκό Κοινοβούλιο για κάθε ζήτημα αρμοδιότητας του ΚΚΕρ.4. Το διοικητικό συμβούλιο υποβάλλει τις παρατηρήσεις του για την ετήσια διαχειριστική έκθεση που καταρτίζεται από το γενικό διευθυντή. Οι παρατηρήσεις αυτές, συνοδευόμενες από την ετήσια διαχειριστική έκθεση που εγκρίνεται από την Επιτροπή, διαβιβάζονται στο Συμβούλιο και το Ευρωπαϊκό Κοινοβούλιο.Το διοικητικό συμβούλιο προτείνει στο γενικό διευθυντή γνώμες σχετικά με την οργάνωση της αξιολόγησης του έργου του ΚΚΕρ, τόσο σε σχέση με τα επιστημονικά και τεχνικά αποτελέσματα όσο και σε σχέση με τη διοικητική και δημοσιονομική διαχείριση αυτού 7 προτείνει επίσης γνώμη σχετικά με την επιλογή των ανεξάρτητων εμπειρογνωμόνων που καλούνται να πάρουν μέρος στην αξιολόγηση. Το διοικητικό συμβούλιο υποβάλλει τις δικές του παρατηρήσεις επί του αποτελέσματος των αξιολογήσεων.5. Το διοικητικό συμβούλιο συνέρχεται τουλάχιστον τέσσερις φορές κατ' έτος.Το διοικητικό συμβούλιο καταρτίζει τον εσωτερικό του κανονισμό, όπου συμπεριλαμβάνεται και η οργάνωση των εργασιών του.Το ΚΚΕρ εξασφαλίζει τη γραμματειακή υποστήριξη του διοικητικού συμβουλίου και θέτει στη διάθεσή του κάθε πληροφορία που θα του ήταν ενδεχομένως χρήσιμη.Άρθρο 5 Συγκροτείται επιστημονική επιτροπή του ΚΚΕρ, η οποία και υπάγεται στο γενικό διευθυντή.Η επιστημονική επιτροπή αποτελείται κατά το ήμισυ από μέλη που ορίζει ο γενικός διευθυντής από τους κυριότερους υπευθύνους μονάδων ή έργων και από το επιστημονικό προσωπικό υψηλής στάθμης, και κατά το ήμισυ από αντιπροσώπους του επιστημονικού και τεχνικού προσωπικού οι οποίοι εκλέγονται από το επιστημονικό και τεχνικό προσωπικό.Ο γενικός διευθυντής συμβουλεύεται τακτικά την επιστημονική επιτροπή επί όλων των θεμάτων επιστημονικού και τεχνικού χαρακτήρα που συνδέονται με τις δραστηριότητες του ΚΚΕρ. Με την ιδιότητά της αυτή, η επιστημονική και τεχνική επιτροπή συμμετέχει κυρίως στην εκπόνηση των προγραμμάτων.Άρθρο 6 1. Στο πλαίσιο της γενικής πολιτικής που θεσπίζεται από το Συμβούλιο και το Ευρωπαϊκό Κοινοβούλιο, και με βάση τις γενικές κατευθύνσεις που χαράσσει η Επιτροπή, ο γενικός διευθυντής καταρτίζει τα προγράμματα για τα διάφορα πεδία δραστηριότητας του ΚΚΕρ.2. Για τα προγράμματα ζητείται η γνώμη του διοικητικού συμβουλίου.3. Τα προγράμματα υποβάλλονται στην Επιτροπή, η οποία και τα εξετάζει στο πλαίσιο των γενικών πολιτικών της Κοινότητας και με συνεκτίμηση των δημοσιονομικών αυτής. Η Επιτροπή εκπονεί τις προτάσεις με βάση τα προβλεπόμενα στην συνθήκη και τις υποβάλλει στο Συμβούλιο.Άρθρο 7 1. Ο γενικός διευθυντής έχει την ευθύνη για την ορθή εκτέλεση των προγραμμάτων του ΚΚΕρ. Ο γενικός διευθυντής κατευθύνει, με τις αποφάσεις του, τη δράση των ινστιτούτων και υπηρεσιών, σε ό,τι κυρίως αφορά τις επιλογές που συνεπάγεται η υλοποίηση των στόχων των προγραμμάτων.2. Ο γενικός διευθυντής παρέχει στην Επιτροπή όλα τα στοιχεία που κρίνονται αναγκαία ώστε να έχει τη δυνατότητα να καταρτίζει τις εκθέσεις που προβλέπονται στο άρθρο 11 της συνθήκης Ευρατόμ.3. Ο γενικός διευθυντής, τόσο στο στάδιο της υλοποίησης των προγραμμάτων όσο και στο στάδιο της εκπόνησής τους, μεριμνά, εφόσον κρίνεται αναγκαίο, ώστε να λαμβάνεται κάθε μέτρο που εγγυάται συνοχή και ορθολογική σύνδεση μεταξύ διαδοχικών προγραμμάτων, λαμβάνοντας κυρίως υπόψη την επιστημονική και βιομηχανική υποδομή του ΚΚΕρ. Ο γενικός διευθυντής προπαρασκευάζει κυρίως την επανεξέταση των προγραμμάτων, η οποία λαμβάνει χώρα ανά διετία.Άρθρο 8 1. Ο γενικός διευθυντής καταρτίζει κάθε χρόνο τα δημοσιονομικά στοιχεία που απαιτούνται για την εκτέλεση των προγραμμάτων, ώστε να καταστεί δυνατή η επεξεργασία του αντίστοιχου μέρους του προσχεδίου προϋπολογισμού των Κοινοτήτων. Τα στοιχεία αυτά αφορούν κυρίως προβλέψεις εσόδων και δαπανών συναφών με τις ανταγωνιστικές δραστηριότητες του ΚΚΕρ.Οι διατάξεις του άρθρου 6 εφαρμόζονται, τηρουμένων των αναλογιών, για την κατάρτιση των προσχεδίων προϋπολογισμού σε ό,τι αφορά τις ερευνητικές δραστηριότητες.2. Ο γενικός διευθυντής εντέλλεται την εκτέλεση των δαπανών του ΚΚΕρ, υπογράφει τους τίτλους πληρωμών και τους τίτλους εσόδων, συνάπτει συμβόλαια και συμβάσεις και εγκρίνει τις μεταφορές πιστώσεων.3. Στο τέλος εκάστης χρήσεως, ο γενικός διευθυντής διαβιβάζει στην Επιτροπή κατάσταση των εσόδων και δαπανών που πραγματοποιήθηκαν κατά τη λήγουσα χρήση.4. Η Επιτροπή διορίζει τον υπάλληλο στον οποίο ανατίθεται ο έλεγχος της ανάληψης και εντεταλμένης εκτέλεσης των δαπανών, καθώς και ο έλεγχος των εσόδων.5. Η Επιτροπή διορίζει τον λογιστή στον οποίο ανατίθεται η πληρωμή των δαπανών, η είσπραξη των εσόδων, καθώς και η διαχείριση μέσων πληρωμής και αξιών, των οποίων έχει και την ευθύνη διαφύλαξης.Άρθρο 9 1. Ο γενικός διευθυντής ασκεί επί του προσωπικού του ΚΚΕρ τις εξουσίες που ανατίθενται στην αρμόδια για τους διορισμούς αρχή στο πλαίσιο των αρμοδιοτήτων που του μεταβιβάζονται.2. Εντούτοις, σε ό,τι αφορά τους μόνιμους και λοιπούς υπαλλήλους των βαθμών Α 1 και Α 2, οι αρμοδιότητες που προβλέπονται στα άρθρα 29, 49, 50 και 51 καθώς και στον τίτλο VI του κανονισμού υπηρεσιακής κατάστασης ασκούνται από την Επιτροπή βάσει προτάσεως του γενικού διευθυντή.3. Ο γενικός διευθυντής, εξ ονόματος της Επιτροπής, λαμβάνει όλα τα μέτρα που κρίνονται αναγκαία για την ασφάλεια προσώπων και εγκαταστάσεων των οποίων έχει την ευθύνη.Άρθρο 10 Ο γενικός διευθυντής μπορεί να μεταβιβάζει στον αναπληρωτή γενικό διευθυντή και στους διευθυντές τις αρμοδιότητες που του ανατίθενται.Βρυξέλλες, 10 Απριλίου 1996.Για την ΕπιτροπήEdith CRESSONΜέλος της Επιτροπής(1) ΕΕ αριθ. L 373 της 31. 12. 1985, σ. 6.(2) ΕΕ αριθ. L 330 της 21. 12. 1994, σ. 64.


title: 2011/812/ΕΕ: Απόφαση του Συμβουλίου, της 1ης Δεκεμβρίου 2011 , για τον διορισμό στην Επιτροπή των Περιφερειών ενός τακτικού και ενός αναπληρωματικού μέλους από τη Σουηδία

text:
               7.12.2011

               EL

               Επίσημη Εφημερίδα της Ευρωπαϊκής Ένωσης

               L 324/32

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 1ης Δεκεμβρίου 2011
   για τον διορισμό στην Επιτροπή των Περιφερειών ενός τακτικού και ενός αναπληρωματικού μέλους από τη Σουηδία
   (2011/812/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της κυβέρνησης της Σουηδίας,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010, το Συμβούλιο εξέδωσε τις αποφάσεις 2009/1014/ΕΕ (1) και 2010/29/ΕΕ (2) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2010 έως 25 Ιανουαρίου 2015.

               (2)

               Μία θέση τακτικού μέλους έμεινε κενή λόγω της λήξης της θητείας του κ. Kent JOHANSSON.

               (3)

               Μία θέση αναπληρωματικού μέλους θα μείνει κενή λόγω του διορισμού της κ. Ewa-May KARLSSON σε θέση τακτικού μέλους της Επιτροπής των Περιφερειών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών, για το εναπομένον διάστημα της θητείας, ήτοι έως τις 25 Ιανουαρίου 2015:

               α)

               ως τακτικό μέλος:

                           —

                           η κ. Ewa-May KARLSSON, Ledamot i kommunfullmäktige, Vindelns kommun

                     και

               β)

               ως αναπληρωματικό μέλος:

                           —

                           η κ. Carola GUNNARSSON, Ledamot i kommunfullmäktige, Sala kommun.

         Άρθρο 2
   Η παρούσα απόφαση παράγει αποτελέσματα από την ημέρα της έκδοσής της.

      Βρυξέλλες, 1 Δεκεμβρίου 2011.

            Για το Συμβούλιο

            Ο Πρόεδρος

         W. KOSINIAK-KAMYSZ

      (1)  ΕΕ L 348 της 29.12.2009, σ. 22.

      (2)  ΕΕ L 12 της 19.1.2010, σ. 11.


title: 2010/247/: Απόφαση του Συμβουλίου, της 26ης Απριλίου 2010 , για τον διορισμό στην Επιτροπή των Περιφερειών ενός τακτικού και ενός αναπληρωματικού μέλους από την Πολωνία

text:
               1.5.2010

               EL

               Επίσημη Εφημερίδα της Ευρωπαϊκής Ένωσης

               L 110/30

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 26ης Απριλίου 2010
   για τον διορισμό στην Επιτροπή των Περιφερειών ενός τακτικού και ενός αναπληρωματικού μέλους από την Πολωνία
   (2010/247/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   την πρόταση της πολωνικής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010, το Συμβούλιο εξέδωσε τις αποφάσεις 2009/1014/ΕΕ και 2010/29/ΕΕ για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2010 έως 25 Ιανουαρίου 2015 (1).

               (2)

               Μία θέση τακτικού μέλους της Επιτροπής των Περιφερειών έμεινε κενή λόγω της λήξης της θητείας του κ. Tadeusz WRONA, τακτικού μέλους της Επιτροπής των Περιφερειών. Μία θέση αναπληρωματικού μέλους της Επιτροπής των Περιφερειών έμεινε κενή λόγω του διορισμού του κ. Jan BRONŚ σε θέση τακτικού μέλους της Επιτροπής των Περιφερειών,

         ΑΠΟΦΑΣΙΖΕΙ:
   Άρθρο 1
   Διορίζονται στην Επιτροπή των Περιφερειών, για το εναπομένον διάστημα της θητείας, ήτοι έως τις 25 Ιανουαρίου 2015:

               α)

               ως τακτικό μέλος:

                           —

                           ο κ. Jan BRONŚ, δήμαρχος της Oleśnica (αλλαγή θητείας),

                     και

               β)

               ως αναπληρωματικό μέλος:

                           —

                           ο κ. Zbigniew PODRAZA, δήμαρχος της Dąbrowa Górnicza.

         Άρθρο 2
   Η παρούσα απόφαση παράγει αποτελέσματα από την ημέρα της έκδοσής της.

      Λουξεμβούργο, 26 Απριλίου 2010.

            Για το Συμβούλιο

            Ο Πρόεδρος

         M. Á. MORATINOS

      (1)  ΕΕ L 348 της 29.12.2009, σ. 22 και ΕΕ L 12 της 19.1.2010, σ. 11.


Σημαντική ανακοίνωση νομικού περιεχομένου

|

52007IP0151

Απόφαση του Ευρωπαϊκού Κοινοβουλίου της 25ης Απριλίου 2007 για τη σύσταση και τον καθορισμό των αρμοδιοτήτων, τη σύνθεση και τη διάρκεια της θητείας της προσωρινής επιτροπής για την αλλαγή του κλίματος

Επίσημη Εφημερίδα αριθ. 074 E της 20/03/2008 σ. 0652 - 0653

		P6_TA(2007)0151Σύσταση προσωρινής επιτροπής για την αλλαγή του κλίματοςΑπόφαση του Ευρωπαϊκού Κοινοβουλίου της 25ης Απριλίου 2007 για τη σύσταση και τον καθορισμό των αρμοδιοτήτων, τη σύνθεση και τη διάρκεια της θητείας της προσωρινής επιτροπής για την αλλαγή του κλίματοςΤο Ευρωπαϊκό Κοινοβούλιο,- έχοντας υπόψη το άρθρο 175 του Κανονισμού του,- έχοντας υπόψη την απόφαση της Διάσκεψης των Προέδρων της 19ης Απριλίου 2007 να προτείνει τη σύσταση προσωρινής επιτροπής για την αλλαγή του κλίματος, καθορίζοντας τις αρμοδιότητες και τη σύνθεσή της,- έχοντας υπόψη ότι επείγει η έγκριση συγκεκριμένων μέτρων σε όλα τα επίπεδα για να αντιμετωπισθεί η αλλαγή του κλίματος και ότι είναι αναγκαία η ενεργοποίηση της διεργασίας αυτής από τους πολιτικούς ιθύνοντες,- έχοντας υπόψη τα ψηφίσματα του Ευρωπαϊκού Κοινοβουλίου σχετικά με την αλλαγή του κλίματος, και συγκεκριμένα αυτά που εγκρίθηκαν στις 16 Νοεμβρίου 2005 [1], στις 26 Οκτωβρίου 2006 [2] και στις 14 Φεβρουαρίου 2007 [3],- έχοντας υπόψη την ανάγκη να συγκεντρωθούν και να συντονισθούν οι γνώμες των διαφόρων ενδιαφερομένων επιτροπών, προκειμένου το Ευρωπαϊκό Κοινοβούλιο να μπορέσει να διαδραματίσει ουσιαστικό ρόλο στον τομέα της ευαισθητοποίησης και να επιτύχει την εγγραφή της αλλαγής του κλίματος μεταξύ των πρώτων σημείων της διεθνούς ατζέντας,- έχοντας υπόψη την ανάγκη να οργανώσει τις εργασίες και τις δομές του αντίστοιχα, κυρίως διαθέτοντας συμπληρωματικά μέσα για την αντιμετώπιση του εν λόγω θέματος με τον κατάλληλο τρόπο,1. αποφασίζει να συστήσει προσωρινή επιτροπή για την αλλαγή του κλίματος, με τις ακόλουθες αρμοδιότητες:α) να διατυπώσει προτάσεις σχετικά με τη μελλοντική ολοκληρωμένη πολιτική της Ευρωπαϊκής Ένωσης για την αλλαγή του κλίματος και να συντονίσει τη θέση του Ευρωπαϊκού Κοινοβουλίου ως προς τη διαπραγμάτευση του διεθνούς πλαισίου της πολιτικής για το κλίμα μετά το 2012·β) όσον αφορά την αλλαγή του κλίματος, να αναλύσει και να αξιολογήσει την πρόοδο ως προς το θέμα και να προτείνει τις δέουσες δράσεις σε όλα τα επίπεδα, που θα συνοδεύονται από αξιολόγηση του δημοσιονομικού τους αντίκτυπου και του κόστους που θα έχει η μη ανάληψη δράσης·γ) να καταρτίσει όσο το δυνατόν πληρέστερο κατάλογο των πρόσφατων θετικών εξελίξεων και των προοπτικών στον τομέα της καταπολέμησης της αλλαγής του κλίματος, έτσι ώστε να παράσχει στο Κοινοβούλιο τη λεπτομερή ανάλυσή τους που είναι απαραίτητη προκειμένου να αναλάβει τις πολιτικές του ευθύνες·δ) να μελετήσει τον περιβαλλοντικό, νομικό, οικονομικό, κοινωνικό, γεωπολιτικό, περιφερειακό αντίκτυπο, καθώς και τον αντίκτυπο των πρόσφατων αυτών θετικών εξελίξεων και προοπτικών σε επίπεδο δημόσιας υγείας·ε) να αναλύσει και να αξιολογήσει τη μέχρι σήμερα εφαρμογή της σχετικής κοινοτικής νομοθεσίας·στ) να συνάψει, για το σκοπό αυτό, τις κατάλληλες επαφές και να διοργανώσει ακροάσεις με τα κοινοβούλια και τις κυβερνήσεις των κρατών μελών και τρίτων χωρών, με τα ευρωπαϊκά θεσμικά όργανα και τους διεθνείς οργανισμούς, καθώς και με εκπροσώπους της επιστημονικής κοινότητας, των επιχειρήσεων και της κοινωνίας των πολιτών, περιλαμβανομένων των δικτύων τοπικών και περιφερειακών αρχών·2. αποφασίζει ότι οι αρμοδιότητες των μόνιμων επιτροπών του Κοινοβουλίου που είναι επιφορτισμένες με την έγκριση, την παρακολούθηση και την εφαρμογή της κοινοτικής νομοθεσίας για το θέμα αυτό παραμένουν αμετάβλητες, αλλά ότι η προσωρινή επιτροπή μπορεί να διατυπώνει συστάσεις για δράσεις ή πρωτοβουλίες που πρέπει να αναληφθούν·3. αποφασίζει ότι η διάρκεια της εντολής της προσωρινής επιτροπής θα είναι δώδεκα μήνες, αρχής γενομένης από τις 10 Μαΐου 2007, με το πέρας της οποίας θα υποβάλει έκθεση στο Κοινοβούλιο που θα περιλαμβάνει, ενδεχομένως, συστάσεις για δράσεις ή πρωτοβουλίες που πρέπει να αναληφθούν·4. αποφασίζει ότι η προσωρινή επιτροπή θα αριθμεί 60 μέλη.[1] ΕΕ C 280 Ε της 18.11.2006, σ. 120.[2] Κείμενα που εγκρίθηκαν της ημερομηνίας αυτής, P6_TA(2006)0460.[3] Κείμενα που εγκρίθηκαν της ημερομηνίας αυτής, P6_TA(2007)0038.--------------------------------------------------


Avis juridique important

|

32004D0113(01)

Απόφαση του Συμβουλίου της 22ας Δεκεμβρίου 2003 περί διορισμού των μελών της Επιστημονικής και Τεχνικής Επιτροπής

Επίσημη Εφημερίδα αριθ. C 008 της 13/01/2004 σ. 0001 - 0001

Απόφαση του Συμβουλίουτης 22ας Δεκεμβρίου 2003περί διορισμού των μελών της Επιστημονικής και Τεχνικής Επιτροπής(2004/C 8/01)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη Συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως το άρθρο 134 αυτής,τη γνώμη της Επιτροπής,Εκτιμώντας ότι, με την απόφασή του της 13ης Οκτωβρίου 1998(1), όπως αυτή συμπληρώθηκε με τις αποφάσεις του της 14ης Δεκεμβρίου 2000 και της 1ης Μαρτίου 2002(2), το Συμβούλιο διόρισε τα μέλη της Επιστημονικής και Τεχνικής Επιτροπής για τη χρονική περίοδο από την 1η Απριλίου 1998 έως τις 31 Μαρτίου 2003,ΑΠΟΦΑΣΙΖΕΙ:Άρθρο 1Ορίζονται μέλη της Επιστημονικής και Τεχνικής Επιτροπής, για τη χρονική περίοδο από την 1η Απριλίου 2003 έως τις 31 Μαρτίου 2008:Καθηγ. Δρ Manfred HeindlerΚαθηγ. Δρ Peter Hilleκ. Jean-Paul Samainκ. Theofiel Van RentergemΔρ Jørgen KjemsΚαθηγ. Rainer Salomaaκ. Bertrand Barréκ. Michel Henri Noël Bourguignonκ. Roland Stammκ. Bernard Tinturierκ. Yves VandenboomgaerdeΚαθηγ. Δρ. Δρ-Μηχ. h. c. Adolf BirkhoferΔρ-Μηχ. Klaus J. KasperΚαθηγ. Michael KaufmannΚαθηγ. Δρ Manfred PoppΚαθηγ. Δρ C. StrefferΚαθηγ. Λεωνίδας ΚαμαρινόπουλοςΚαθηγ. Μιχαήλ Αντωνόπουλος-ΔόμηςΔρ Tom O'FlahertyΚαθηγ. Μηχ. Maurizio CumoΜηχ. Carlo Lombardiκ. Edouard SinnerΚαθηγ. Harry van der LaanΚαθηγ. Δρ Adrian H. Κ. VerkooijenΚαθηγ. Júlio Montalvão MachadoΚαθηγ. Carlos Varandasκ. Cesar DopazoΚαθηγ. José Maria Martinez Valκ. Julio Barcelo VernetΔρ Sten BjurströmΚαθηγ. Lena TorellΔρ Allan G. DuncanΔρ Sam A. HarbisonΔρ Sue IonΔρ Derek PooleyΔρ Andrew SpurrΆρθρο 2Ο διορισμός εκάστου των κατονομαζομένων στο ανωτέρω άρθρο 1 της παρούσας απόφασης ισχύει από την ημέρα κατά την οποία κοινοποιείται στο Συμβούλιο η αποδοχή του διορισμού.Έγινε στις Βρυξέλλες στις, 22 Δεκεμβρίου 2003.Για το ΣυμβούλιοΟ ΠρόεδροςA. Matteoli(1) ΕΕ C 324 της 22.10.1998, σ. 1.(2) ΕΕ C 371 της 23.12.2000, σ. 1 και ΕΕ C 63 της 12.3.2002, σ. 1.


Avis juridique important

|

32003D0340

2003/340/ΕΚ: Απόφαση του Συμβουλίου, της 6ης Μαΐου 2003, για το διορισμό ενός τακτικού μέλους της Επιτροπής των Περιφερειών

Επίσημη Εφημερίδα αριθ. L 120 της 15/05/2003 σ. 0059 - 0059

Απόφαση του Συμβουλίουτης 6ης Μαΐου 2003για το διορισμό ενός τακτικού μέλους της Επιτροπής των Περιφερειών(2003/340/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την πρόταση της γαλλικής κυβέρνησης,Εκτιμώντας τα ακόλουθα:(1) Την απόφαση 2002/60/ΕΚ του Συμβουλίου, της 22ας Ιανουαρίου 2002(1), για το διορισμό των τακτικών και αναπληρωματικών μελών της Επιτροπής των Περιφερειών,(2) ότι, μετά την παραίτηση του κ. Jean-Paul DELEVOYE, η οποία κοινοποιήθηκε στο Συμβούλιο στις 14 Φεβρουαρίου 2003, έμεινε κενή μία θέση τακτικού μέλους της Επιτροπής των Περιφερειών,ΑΠΟΦΑΣΙΖΕΙ:Άρθρο μόνοΟ κ. André ROSSINOT, Δήμαρχος του Νανσύ, διορίζεται τακτικό μέλος της Επιτροπής των Περιφερειών σε αντικατάσταση του κ. Jean-Paul DELEVOYE, για το υπόλοιπο της θητείας του, δηλαδή έως τις 25 Ιανουαρίου 2006.Βρυξέλλες, 6 Μαΐου 2003.Για το ΣυμβούλιοΟ ΠρόεδροςΠ. Ευθυμίου(1) ΕΕ L 24 της 26.1.2002, σ. 38.


title: 2010/424/ΚΕΠΠΑ: Απόφαση 2010/424/ΚΕΠΠΑ του Συμβουλίου, της 26ης Ιουλίου 2010 , για τροποποίηση της κοινής δράσης 2008/736/ΚΕΠΠΑ σχετικά με την αποστολή επιτήρησης της Ευρωπαϊκής Ένωσης στη Γεωργία, EUMM Georgia

text:
               31.7.2010

               EL

               Επίσημη Εφημερίδα της Ευρωπαϊκής Ένωσης

               L 199/29

         ΑΠΌΦΑΣΗ 2010/424/ΚΕΠΠΑ ΤΟΥ ΣΥΜΒΟΥΛΊΟΥ
   της 26ης Ιουλίου 2010
   για τροποποίηση της κοινής δράσης 2008/736/ΚΕΠΠΑ σχετικά με την αποστολή επιτήρησης της Ευρωπαϊκής Ένωσης στη Γεωργία, EUMM Georgia
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 28 και το άρθρο 43 παράγραφος 2,
   Εκτιμώντας τα ακόλουθα:

               (1)

               Στις 15 Σεπτεμβρίου 2008, το Συμβούλιο υιοθέτησε την κοινή δράση 2008/736/ΚΕΠΠΑ σχετικά με την αποστολή επιτήρησης της Ευρωπαϊκής Ένωσης στη Γεωργία, EUMM Georgia (1).

               (2)

               Η κοινή δράση 2008/736/ΚΕΠΠΑ παρατάθηκε τελευταία με την κοινή δράση 2009/572/ΚΕΠΠΑ (2) έως τις 14 Σεπτεμβρίου 2010. Το προβλεπόμενο ποσό δημοσιονομικής αναφοράς προκειμένου να καλυφθούν οι δαπάνες της EUMM Georgia έως την ημερομηνία αυτή καθορίστηκε σε 49 600 000 ευρώ. Το ποσό δημοσιονομικής αναφοράς θα πρέπει να αυξηθεί κατά 2 500 000 ευρώ, ώστε να καλυφθούν πρόσθετες επιχειρησιακές ανάγκες της αποστολής.

               (3)

               Η κοινή δράση 2008/736/ΚΕΠΠΑ θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 14 παράγραφος 1 της κοινής δράσης 2008/736/ΚΕΠΠΑ αντικαθίσταται από το ακόλουθο κείμενο:

      «1.   Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την αποστολή ανέρχεται σε 52 100 000 ευρώ.».

   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.

      Βρυξέλλες, 26 Ιουλίου 2010.

            Για το Συμβούλιο

            Η Πρόεδρος

         C. ASHTON

      (1)  ΕΕ L 248 της 17.9.2008, σ. 26.

      (2)  ΕΕ L 197 της 29.7.2009, σ. 110.


title: Απόφαση της Εποπτεύουσας Αρχής της ΕΖΕΣ αριθ. 387/06/COL, της 13ης Δεκεμβρίου 2006 , για τροποποίηση της απόφασης της Εποπτεύουσας Αρχής της ΕΖΕΣ αριθ. 195/04/COL του σώματος σχετικά με τις διατάξεις εφαρμογής που αναφέρονται στο άρθρο 27 του μέρους II του πρωτοκόλλου 3 της συμφωνίας μεταξύ των κρατών της ΕΖΕΣ σχετικά με τη σύσταση Εποπτεύουσας Αρχής και Δικαστηρίου όσον αφορά τα τυποποιημένα έντυπα κοινοποίησης των ενισχύσεων

text:
               11.6.2009

               EL

               Επίσημη Εφημερίδα της Ευρωπαϊκής Ένωσης

               L 148/35

      ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 387/06/COL
   της 13ης Δεκεμβρίου 2006
   για τροποποίηση της απόφασης της Εποπτεύουσας Αρχής της ΕΖΕΣ αριθ. 195/04/COL του σώματος σχετικά με τις διατάξεις εφαρμογής που αναφέρονται στο άρθρο 27 του μέρους II του πρωτοκόλλου 3 της συμφωνίας μεταξύ των κρατών της ΕΖΕΣ σχετικά με τη σύσταση Εποπτεύουσας Αρχής και Δικαστηρίου όσον αφορά τα τυποποιημένα έντυπα κοινοποίησης των ενισχύσεων
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο (1), και ιδίως τα άρθρα 61 έως 63 και το πρωτόκολλο 26,
   τη συμφωνία μεταξύ των κρατών ΕΖΕΣ για την ίδρυση Εποπτεύουσας Αρχής και Δικαστηρίου (2), και ιδίως το άρθρο 27 του μέρους ΙΙ του πρωτοκόλλου 3 της συμφωνίας περί Εποπτείας και Δικαστηρίου,
   Εκτιμώντας τα ακόλουθα: Την 14η Ιουλίου 2004, η Εποπτεύουσα Αρχή της ΕΖΕΣ εξέδωσε την απόφαση 195/04/COL σχετικά με τις διατάξεις εφαρμογής που αναφέρονται στα άρθρα 27 έως 29 του μέρους ΙΙ του πρωτοκόλλου 3 της συμφωνίας περί Εποπτείας και Δικαστηρίου (3).
   Η απόφαση αριθ. 195/04/COL της Εποπτεύουσας Αρχής της ΕΖΕΣ καθιέρωσε ένα υποχρεωτικό έντυπο διεξοδικής κοινοποίησης των κρατικών ενισχύσεων.
   Η Εποπτεύουσα Αρχή της ΕΖΕΣ εξέδωσε νέες κατευθυντήριες γραμμές σχετικά με τις κρατικές ενισχύσεις περιφερειακού χαρακτήρα για την περίοδο 2007-2013 (4) που θα ισχύουν για όλες τις ενισχύσεις περιφερειακού χαρακτήρα οι οποίες θα χορηγηθούν μετά τις 31 Δεκεμβρίου 2006.
   Λόγω της έκδοσης των νέων κοινοτικών κατευθυντήριων γραμμών σχετικά με τις κρατικές ενισχύσεις περιφερειακού χαρακτήρα για την περίοδο 2007-2013 (5) , η Ευρωπαϊκή Επιτροπή τροποποίησε ορισμένα μέρη του εντύπου κοινοποίησης (6).
   Μετά την έκδοση από την Εποπτεύουσα Αρχή της ΕΖΕΣ των νέων κατευθυντηρίων γραμμών σχετικά με τις κρατικές ενισχύσεις περιφερειακού χαρακτήρα για την περίοδο 2007-2013, απαιτείται η τροποποίηση ορισμένων μερών του εντύπου κοινοποίησης στην απόφαση αριθ. 195/04/COL.
   Ύστερα από διαβούλευση με τη συμβουλευτική επιτροπή για τις κρατικές ενισχύσεις με επιστολή της 21ης Νοεμβρίου 2006 σύμφωνα με το άρθρο 29 του μέρους ΙΙ του πρωτοκόλλου 3 της συμφωνίας περί Εποπτείας και Δικαστηρίου,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το πρωτόκολλο Ι της απόφασης αριθ. 195/04/COL της Εποπτεύουσας Αρχής της ΕΖΕΣ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στη Δημοκρατία της Ισλανδίας, στο Πριγκιπάτο του Λιχτενστάιν και στο Βασίλειο της Νορβηγίας.
   Άρθρο 3
   Η παρούσα απόφαση αρχίζει να ισχύει την επομένη της έγκρισής της από την Αρχή.
   Άρθρο 4
   Το αυθεντικό κείμενο της παρούσας απόφασης είναι στην αγγλική γλώσσα.

      Βρυξέλλες, 13 Δεκεμβρίου 2006.

            Για την Εποπτεύουσα Αρχή της ΕΖΕΣ

         Bjørn T. GRYDELAND

            Πρόεδρος

         Kristján Andri STEFÁNSSON

            Μέλος της Εποπτεύουσας Αρχής

      (1)  Στο εξής «συμφωνία ΕΟΧ».

      (2)  Στο εξής «συμφωνία περί Εποπτείας και Δικαστηρίου».

      (3)  EE L 139 της 25.5.2006, σ. 37 και συμπλήρωμα ΕΖΕΣ αριθ. 26 της 25.5.2006, σ. 1.

      (4)  Απόφαση αριθ. 85/06/COL της Εποπτεύουσας Αρχής της ΕΖΕΣ, της 6ης Απριλίου 2006, η οποία δεν έχει ακόμη δημοσιευθεί στην Επίσημη Εφημερίδα. Το κεφάλαιο 25Β των κατευθυντηρίων γραμμών σχετικά με τις κρατικές ενισχύσεις αντιστοιχεί στην ανακοίνωση της Επιτροπής — Κατευθυντήριες γραμμές σχετικά με τις κρατικές ενισχύσεις περιφερειακού χαρακτήρα 2007-2013 (ΕΕ C 54 της 4.3.2006, σ. 13).

      (5)  Βλέπε υποσημείωση 4.

      (6)  Κανονισμός (ΕΚ) αριθ. 1627/2006 της Επιτροπής, της 24ης Οκτωβρίου 2006, για την τροποποίηση του κανονισμού (ΕΚ) αριθ. 794/2004 σχετικά με τα τυποποιημένα έντυπα κοινοποίησης των ενισχύσεων (ΕΕ L 302 της 1.11.2006, σ. 10).

      ΠΑΡΑΡΤΗΜΑ


Avis juridique important

|

31996D0417

96/417/ΕΚ: Απόφαση του Συμβουλίου της 25ης Ιουνίου 1996 για το διορισμό πέντε μελών και τριών αναπληρωματικών μελών της Επιτροπής των Περιφερειών

Επίσημη Εφημερίδα αριθ. L 172 της 11/07/1996 σ. 0021 - 0021

ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Ιουνίου 1996 για το διορισμό πέντε μελών και τριών αναπληρωματικών μελών της Επιτροπής των Περιφερειών (96/417/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας και ιδίως το άρθρο 198 Α,τις αποφάσεις του Συμβουλίου 94/65/ΕΚ, της 26ης Ιανουαρίου 1994 (1), και 95/15/ΕΚ, της 23ης Ιανουαρίου 1995 (2), περί διορισμού των τακτικών και αναπληρωματικών μελών της Επιτροπής των Περιφερειών,Εκτιμώντας ότι, κατόπιν των παραιτήσεων των κ.κ. Lιon Bollendorff, Roy Cross, Sepp Rieder, Hans Katschthaler, Josef Krainer, μελών και των κ.κ. Josι Miguel Gonzαlez Hernαndez, Pedro Soto Garcνa και Willy Bourg, αναπληρωματικών μελών, παραιτήσεων που γνωστοποιήθηκαν στο Συμβούλιο στις 22 Απριλίου 1996, 11 Σεπτεμβρίου 1995, 22 Ιανουαρίου 1996, 21 Μαΐου 1996, 22 Απριλίου 1996, 13 Μαρτίου 1996, 22 Απριλίου 1996 και 3 Ιουνίου 1996 αντιστοίχως, έχουν κενωθεί πέντε θέσεις τακτικών μελών και τρεις θέσεις αναπληρωματικών μελών αυτής της επιτροπής,Έχοντας υπόψη τις σχετικές προτάσεις των κυβερνήσεων του Λουξεμβούργου, της Αυστρίας, της Ισπανίας και του Ηνωμένου Βασιλείου,ΑΠΟΦΑΣΙΖΕΙ:Άρθρο μόνο 1. Ο κ. Willy Bourg διορίζεται μέλος της Επιτροπής των Περιφερειών, σε αντικατάσταση του κ. M. Lιon Bollendorff, και για το υπόλοιπο της θητείας αυτού, δηλαδή μέχρι τις 25 Ιανουαρίου 1998.2. Η κα Waltraud Klasnic διορίζεται μέλος της Επιτροπής των Περιφερειών, σε αντικατάσταση του κ. Josef Krainer και για το υπόλοιπο της θητείας αυτού, δηλαδή μέχρι τις 25 Ιανουαρίου 1998.3. Ο κ. Anton Koczur διορίζεται αναπληρωματικό μέλος της Επιτροπής των Περιφερειών, σε αντικατάσταση του κ. Sepp Rieder και για το υπόλοιπο της θητείας αυτού, δηλαδή μέχρι τις 25 Ιανουαρίου 1998.4. Ο κ. Franz Schausberger διορίζεται αναπληρωματικό μέλος της Επιτροπής των Περιφερειών, σε αντικατάσταση του κ. Hans Katschthaler και για το υπόλοιπο της θητείας αυτού, δηλαδή μέχρι τις 25 Ιανουαρίου 1998.5. Ο κ. Robert Eccles διορίζεται αναπληρωματικό μέλος της Επιτροπής των Περιφερειών, σε αντικατάσταση του κ. Roy Cross και για το υπόλοιπο της θητείας αυτού, δηλαδή μέχρι τις 25 Ιανουαρίου 1998.6. Ο κ. Paul-Henri Meyers διορίζεται αναπληρωματικό μέλος της Επιτροπής των Περιφερειών, σε αντικατάσταση του κ. Willy Bourg και για το υπόλοιπο της θητείας αυτού, δηλαδή μέχρι τις 25 Ιανουαρίου 1998.7. Ο κ. Antonio Αngel Castro Cσrdobez διορίζεται αναπληρωματικό μέλος της Επιτροπής των Περιφερειών, σε αντικατάσταση του κ. Josι Miguel Gonzαlez Hernαndez και για το υπόλοιπο της θητείας αυτού, δηλαδή μέχρι τις 25 Ιανουαρίου 1998.8. Ο κ. Emilio Del Rνo Sanz διορίζεται αναπληρωματικό μέλος της Επιτροπής των Περιφερειών, σε αντικατάσταση του κ. Pedro Soto Garcνa και για το υπόλοιπο της θητείας αυτού, δηλαδή μέχρι τις 25 Ιανουαρίου 1998.Λουξεμβούργο, 25 Ιουνίου 1996.Για το ΣυμβούλιοΟ ΠρόεδροςM. PINTO(1) ΕΕ αριθ. L 31 της 4. 2. 1994, σ. 29.(2) ΕΕ αριθ. L 25 της 2. 2. 1995, σ. 20.


title: 2006/613/ΕΚ: Απόφαση αριθ. 204, της 6ης Οκτωβρίου 2005 , για τα υποδείγματα εντύπων που είναι αναγκαία για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 (σειρά E 200) Κείμενο που παρουσιάζει ενδιαφέρον για τον (ΕΟΧ και για τη συμφωνία ΕΕ/Ελβετίας)

text:
               16.9.2006

               EL

               Επίσημη Εφημερίδα της Ευρωπαϊκής Ένωσης

               L 254/1

      ΑΠΌΦΑΣΗ αριθ. 204
   της 6ης Οκτωβρίου 2005
   για τα υποδείγματα εντύπων που είναι αναγκαία για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 (σειρά E 200)
   (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΕ/Ελβετίας)
   (2006/613/EΚ)
   Η ΔΙΟΙΚΗΤΙΚΗ ΕΠΙΤΡΟΠΗ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,
   Έχοντας υπόψη:
   το άρθρο 81 στοιχείο α) του κανονισμού (ΕΟΚ) αριθ. 1408/71 του Συμβουλίου (1), της 14ης Ιουνίου 1971, περί εφαρμογής των συστημάτων κοινωνικής ασφάλισης στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, σύμφωνα με το οποίο είναι επιφορτισμένη να χειρίζεται όλα τα διοικητικά θέματα που απορρέουν από τον κανονισμό (ΕΟΚ) αριθ. 1408/71 και από τους μεταγενέστερους κανονισμούς,
   το άρθρο 2 παράγραφος 1 του κανονισμού (ΕΟΚ) αριθ. 574/72 (2), περί του τρόπου εφαρμογής του κανονισμού (ΕΟΚ) αριθ. 1408/71, σύμφωνα με το οποίο είναι καθήκον της διοικητικής επιτροπής να συντάσσει τα υποδείγματα των απαραίτητων εγγράφων για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72,
   την απόφαση αριθ. 184 (3), της 10ης Δεκεμβρίου 2001, σχετικά με τα υποδείγματα εντύπων που απαιτούνται για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 του Συμβουλίου (Ε 201 έως Ε 207, Ε 213 και Ε 215),
   την απόφαση αριθ. 188 (4), της 10ης Δεκεμβρίου 2002, σχετικά με τα υποδείγματα εντύπων, που απαιτούνται για την εφαρμογή του κανονισμού (ΕΟΚ) αριθ. 574/72 του Συμβουλίου (Ε 210 και Ε 211),
   Εκτιμώντας τα ακόλουθα:

               (1)

               Η διεύρυνση της Ευρωπαϊκής Ένωσης την 1η Μαΐου 2004 απαιτεί την τροποποίηση των εντύπων της σειράς E 200.

               (2)

               Με τη συμφωνία για τον Ευρωπαϊκό Οικονομικό Χώρο (συμφωνία για τον ΕΟΧ) της 2ας Μαΐου 1992, που συμπληρώθηκε με το σρωτόκολλο της 17ης Mαρτίου 1993 σαράρτημα VI, εφαρμόζονται οι κανονισμοί (ΕΟΚ) αριθ. 1408/71 και (ΕΟΚ) αριθ. 574/72 εντός του Ευρωπαϊκού Οικονομικού Χώρου.

               (3)

               Η Ευρωπαϊκή Κοινότητα και τα κράτη μέλη της, και η Ελβετική Συνομοσπονδία έχουν συνάψει συμφωνία περί ελεύθερης κυκλοφορίας των προσώπων (συμφωνία της Ελβετίας) η οποία άρχισε να ισχύει την 1η Ιουνίου 2002. Το παράρτημα II της συμφωνίας αναφέρεται στους κανονισμούς (EΟΚ) αριθ. 1408/71 και (EΟΚ) αριθ. 574/72.

               (4)

               Για πρακτικούς λόγους, τα έντυπα που χρησιμοποιούνται στην Ευρωπαϊκή Ένωση και βάσει των συμφωνιών ΕΟΧ και Ελβετίας πρέπει να είναι ίδια,

         ΑΠΟΦΑΣΙΖΕΙ:

               1.

               Tα υποδείγματα εντύπων E 202 με τις πρόσθετες σελίδες 1 έως 9, E 203 με τις πρόσθετες σελίδες 1 έως 13, E 204 με τις πρόσθετες σελίδες 1 έως 9, E 205(BE), (CZ), (DK), (DE), (EE), (GR), (ES), (FR), (IE), (IT), (CY), (LV), (LT), (LU), (HU), (MT), (NL), (AT), (PL), (PT), (SI), (SK), (FI), (SE), (UK), (IS), (LI), (NO), (CH), E 207, E 210, E 211, E 213 με τις πρόσθετες σελίδες 1 έως 5, και E 215 με την πρόσθετη σελίδα εγκρίνονται, σύμφωνα με τα έντυπα που επισυνάπτονται στην παρούσα απόφαση.

               2.

               Οι αρμόδιες αρχές των κρατών μελών θέτουν στη διάθεση των ενδιαφερόμενων μερών τα έντυπα σύμφωνα με τα προσαρτημένα υποδείγματα. Τα έντυπα αυτά διατίθενται στις επίσημες γλώσσες της Κοινότητας και διαμορφώνονται με τέτοιο τρόπο ώστε οι διάφορες γλωσσικές εκδόσεις να αντιστοιχούν τέλεια μεταξύ τους, παρέχοντας ταυτόχρονα τη δυνατότητα σε όλους τους αποδέκτες να λαμβάνουν το έντυπο στη γλώσσα τους.

               3.

               Η παρούσα απόφαση, η οποία αντικαθιστά τις αποφάσεις αριθ. 184 και αριθ. 188, δημοσιεύεται στην Επίσημη Εφημερίδα της Ευρωπαϊκής Ένωσης. Εφαρμόζεται από την πρώτη ημέρα του μήνα που ακολουθεί τη δημοσίευση.

            Η πρόεδρος της διοικητικής επιτροπής

         Anna HUDZIECZECK

      (1)  ΕΕ L 149 της 5.7.1971, σ. 2. Κανονισμός όπως τροποποιήθηκε τελευταία με τον κανονισμό (EΚ) αριθ. 647/2005 του Ευρωπαϊκού Κοινοβουλίου και του Συμβουλίου (ΕΕ L 117 της 4.5.2005, σ. 1).

      (2)  ΕΕ L 74 της 27.3.1972, σ. 1. Κανονισμός όπως τροποποιήθηκε τελευταία με τον κανονισμό (EΚ) αριθ. 647/2005 του Ευρωπαϊκού Κοινοβουλίου και του Συμβουλίου.

      (3)  ΕΕ L 304 της 6.11.2002, σ. 1, όπώς διορθώθηκε από της L 315 της 19.11.2002, σ. 22.

      (4)  ΕΕ L 112 της 6.5.2003, σ. 12.


Avis juridique important

|

31984D0257

84/257/ΕΟΚ: Απόφαση του Συμβουλίου της 7ης Μαΐου 1984 για τη σύναψη των πρωτοκόλλων του 1981 περί της έκτης παρατάσεως της συμβάσεως περί του εμπορίου του σίτου του 1971 και περί της πρώτης παρατάσεως της συμβάσεως περί της επισιτιστικής βοήθειας του 1980, που συνιστούν τη διεθνή συμφωνία σίτου του 1971

Επίσημη Εφημερίδα αριθ. L 124 της 11/05/1984 σ. 0043 - 0043 Ισπανική ειδική έκδοση: Κεφάλαιο 03 τόμος 30 σ. 0164  Πορτογαλική ειδική έκδοση : Κεφάλαιο 03 τόμος 30 σ. 0164

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 7ης Μαΐου 1984  για τη σύναψη των πρωτοκόλλων του 1981 περί της έκτης παρατάσεως της συμβάσεως περί του εμπορίου του σίτου του 1971 και περί της πρώτης παρατάσεως της συμβάσεως περί της επισιτιστικής βοήθειας του 1980, που συνιστούν τη διεθνή συμφωνία σίτου του 1971  (84/257/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  ΑΠΟΦΑΣΙΖΕΙ:  Άρθρο 1  Τα πρωτόκολλα περί της έκτης παρατάσεως της συμβάσεως περί του εμπορίου του σίτου του 1971 και περί της πρώτης παρατάσεως της συμβάσεως του 1980 περί της επισιτιστικής βοήθειας που συνιστούν τη διεθνή συμφωνία σίτου του 1971, εγκρίνονται εξ ονόματος της Ευρωπαϊκής Οικονομικής Κοινότητας.  Άρθρο 2  Ο Πρόεδρος του Συμβουλίου εξουσιοδοτείται να ορίσει το αρμόδιο πρόσωπο για να υποβάλει τα έγγραφα σύναψης των πρωτοκόλλων που προαναφέρθηκαν στην κυβέρνηση των Ηνωμένων Πολιτειών της Αμερικής.  Βρυξέλλες, 7 Μαΐου 1984.  Για το Συμβούλιο  Ο Πρόεδρος  M. ROCARD


Σημαντική ανακοίνωση νομικού περιεχομένου

|

32004D0020

Απόφαση αριθ. 20/2004/ΕΚ του Ευρωπαϊκού Κοινοβουλίου και του Συμβουλίου, της 8ης Δεκεμβρίου 2003, σχετικά με τη θέσπιση γενικού πλαισίου για τη χρηματοδότηση των κοινοτικών ενεργειών υπέρ της πολιτικής για τους καταναλωτές για τα έτη 2004-2007 (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 005 της 09/01/2004 σ. 0001 - 0007

Απόφαση αριθ. 20/2004/ΕΚ του Ευρωπαϊκού Κοινοβουλίου και του Συμβουλίουτης 8ης Δεκεμβρίου 2003σχετικά με τη θέσπιση γενικού πλαισίου για τη χρηματοδότηση των κοινοτικών ενεργειών υπέρ της πολιτικής για τους καταναλωτές για τα έτη 2004-2007(Κείμενο που παρουσιάζει ενδιαφέρον για τον ΕΟΧ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 153,την πρόταση της Επιτροπής,τη γνώμη της Ευρωπαϊκής Οικονομικής και Κοινωνικής Επιτροπής(1),Αποφασίζοντας σύμφωνα με τη διαδικασία του άρθρου 251 της συνθήκης(2),Εκτιμώντας τα ακόλουθα:(1) Η πολιτική υπέρ των καταναλωτών συμβάλλει σημαντικά σε δύο από τους στρατηγικούς στόχους της Επιτροπής όπως αυτοί διατυπώνονται στην ανακοίνωση της Επιτροπής σχετικά με τους στρατηγικούς στόχους για την περίοδο 2000-2005 "Η διαμόρφωση της νέας Ευρώπης"(3), δηλαδή στην προώθηση νέου οικονομικού και κοινωνικού προγράμματος για τον εκσυγχρονισμό της ευρωπαϊκής οικονομίας και στην εξασφάλιση καλύτερης ποιότητας ζωής για τους πολίτες της Ευρώπης.(2) Η στρατηγική για την πολιτική υπέρ των καταναλωτών 2002-2006 θέτει τρεις βασικούς στόχους. Οι στόχοι αυτοί θα επιτευχθούν μέσω ενεργειών στο πλαίσιο κυλιόμενου προγράμματος που θα αναθεωρεί τακτικά η Επιτροπή.(3) Οι στόχοι και οι ενέργειες που εμπίπτουν στη στρατηγική για την πολιτική υπέρ των καταναλωτών πρέπει να κατευθύνουν τη χορήγηση των πόρων για τις ενέργειες που πραγματοποιούνται βάσει του παρόντος πλαισίου. Επιπλέον, παράλληλα με τους τρεις βασικούς στόχους της στρατηγικής για την πολιτική υπέρ των καταναλωτών, θα πρέπει να δίδεται υψηλή προτεραιότητα στις δραστηριότητες που αποβλέπουν στην ενσωμάτωση των συμφερόντων των καταναλωτών σε άλλους τομείς δραστηριότητας σύμφωνα με το άρθρο 153 της συνθήκης.(4) Σύμφωνα με τη στρατηγική για την πολιτική υπέρ των καταναλωτών, η πολιτική των καταναλωτών που καλύπτεται από το παρόν πλαίσιο θα πρέπει να περιλαμβάνει την ασφάλεια των υπηρεσιών και των προϊόντων, εξαιρουμένων των τροφίμων, καθώς και τα οικονομικά συμφέροντα των καταναλωτών της ΕΕ. Οι ενέργειες που σχετίζονται με την ασφάλεια των τροφίμων δεν καλύπτονται από το παρόν πλαίσιο.(5) Οι γενικοί στόχοι της Ευρωπαϊκής Ένωσης περιλαμβάνουν, σύμφωνα με το άρθρο 2 της συνθήκης για την Ευρωπαϊκή Ένωση, την επίτευξη ισόρροπης και βιώσιμης ανάπτυξης. Σύμφωνα με τη διακήρυξη του Γιοχάνεσμπουργκ για τη βιώσιμη ανάπτυξη, με το πρόγραμμα εφαρμογής της παγκόσμιας διάσκεψης κορυφής για τη βιώσιμη ανάπτυξη και με τη διαδικασία του Κάρντιφ, θα πρέπει να ληφθούν μέτρα για την επίτευξη της βιώσιμης ανάπτυξης.(6) Με το παρόν πλαίσιο προβλέπεται η ανάληψη κοινοτικών ενεργειών, σύμφωνα με την αρχή της επικουρικότητας, όπως αυτή ορίζεται με το άρθρο 5 της συνθήκης, για τη στήριξη και την ενίσχυση της ικανότητας των οργανώσεων και των φορέων που εργάζονται για την προαγωγή των συμφερόντων των καταναλωτών σε κοινοτικό, εθνικό ή περιφερειακό επίπεδο.(7) Επιπλέον των ενεργειών που περιλαμβάνονται στο πλαίσιο αυτό, η Επιτροπή θα πρέπει επίσης να διασφαλίζει ότι οι οργανώσεις καταναλωτών και άλλες σχετικές μη κυβερνητικές οργανώσεις θα έχουν τη δυνατότητα να συμβάλουν στην εφαρμογή της στρατηγικής για την πολιτική υπέρ των καταναλωτών μέσω της συμμετοχής τους στις εργασίες της ευρωπαϊκής συμβουλευτικής ομάδας καταναλωτών, όπως αυτή συστήνεται με την απόφαση 2003/709/ΕΚ της Επιτροπής(4).(8) Το παρόν πλαίσιο πρέπει να προβλέπει ενέργειες που θα αναλαμβάνουν από κοινού η Επιτροπή και ένα ή περισσότερα κράτη μέλη για την επίτευξη των στόχων της πολιτικής υπέρ των καταναλωτών.(9) Η γενικότερη εκπροσώπηση σε κοινοτικό επίπεδο των οικονομικών συμφερόντων των καταναλωτών και των συμφερόντων τους που αφορούν την υγεία και την ασφάλεια, καθώς και η εκπροσώπηση των συμφερόντων αυτών στη διαδικασία διαμόρφωσης προτύπων για προϊόντα και υπηρεσίες, συνιστά θέμα γενικού ευρωπαϊκού ενδιαφέροντος, κατά την έννοια του άρθρου 108 παράγραφος 1 στοιχείο β) του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων(5) (στο εξής "δημοσιονομικός κανονισμός").(10) Με την παρούσα απόφαση καθορίζεται για όλη τη διάρκεια του παρόντος πλαισίου χρηματοδοτικό πλαίσιο που αποτελεί την προνομιακή αναφορά, κατά την έννοια του σημείου 33 της διοργανικής συμφωνίας της 6ης Μαΐου 1999 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη βελτίωση της διαδικασίας του προϋπολογισμού(6), για την αρχή του προϋπολογισμού μέσα στα πλαίσια της ετήσιας δημοσιονομικής διαδικασίας.(11) Για να βελτιωθεί η αποτελεσματικότητα και ο αντίκτυπος των δραστηριοτήτων των ευρωπαϊκών οργανώσεων καταναλωτών και των οργανώσεων καταναλωτών που εκπροσωπούν τα συμφέροντα των καταναλωτών στη διαδικασία διαμόρφωσης προτύπων για προϊόντα και υπηρεσίες σε κοινοτικό επίπεδο, η χρηματοδοτική συνδρομή στις επιλέξιμες οργανώσεις μπορεί να υπόκειται σε συμφωνίες-πλαίσια εταιρικής σχέσης για τη διάρκεια του παρόντος πλαισίου.(12) Για να βελτιωθεί η διοικητική αποτελεσματικότητα, καθώς και η αποδοτικότητα και ο αντίκτυπος των επί μέρους σχεδίων, οι προσκλήσεις υποβολής προτάσεων για συγκεκριμένα σχέδια πρέπει να δημοσιεύονται τουλάχιστον ανά διετία και η χορηγούμενη ενίσχυση πρέπει να καλύπτει κατ' ανώτατο όριο το 75 % του κόστους των επιλέξιμων δαπανών για την υλοποίηση των σχεδίων.(13) Με τη συμφωνία για τον Ευρωπαϊκό Οικονομικό Χώρο (συμφωνία ΕΟΧ) προβλέπεται ότι οι χώρες της Ευρωπαϊκής Ζώνης Ελεύθερων Συναλλαγών που συμμετέχουν στον Ευρωπαϊκό Οικονομικό Χώρο (χώρες ΕΖΕΣ/ΕΟΧ) πρέπει, μεταξύ άλλων, να ενισχύσουν και να διευρύνουν τη συνεργασία στο πλαίσιο των κοινοτικών δραστηριοτήτων στον τομέα της προστασίας των καταναλωτών.(14) Το παρόν γενικό πλαίσιο πρέπει να είναι ανοικτό στη συμμετοχή των συνδεδεμένων χωρών, σύμφωνα με τους όρους των αντίστοιχων διμερών συμφωνιών που καθορίζουν τις γενικές αρχές για τη συμμετοχή τους σε κοινοτικά προγράμματα.(15) Προκειμένου να αυξηθεί η αξία και ο αντίκτυπος του παρόντος πλαισίου, οι ενέργειες πρέπει να παρακολουθούνται συνεχώς και να αξιολογούνται τακτικά, ώστε να γίνονται οι αναγκαίες προσαρμογές όπου αυτό αρμόζει.(16) Τα μέτρα που είναι αναγκαία για την εφαρμογή της παρούσας απόφασης πρέπει να ληφθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(7),ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Πεδίο εφαρμογής1. Η παρούσα απόφαση θεσπίζει το γενικό πλαίσιο για τις κοινοτικές ενέργειες υπέρ της πολιτικής των καταναλωτών, εφεξής καλούμενο "το πλαίσιο", για την περίοδο που ορίζεται στο άρθρο 5 παράγραφος 1.2. Οι ενέργειες που θα ακολουθήσουν βάσει του παρόντος πλαισίου συμπληρώνουν τις ενέργειες που αναλαμβάνουν τα κράτη μέλη στην επικράτειά τους για να προστατεύσουν την υγεία, την ασφάλεια και τα οικονομικά συμφέροντα των καταναλωτών και να προαγάγουν το δικαίωμά τους για ενημέρωση και εκπαίδευση, καθώς και το δικαίωμά τους να οργανώνονται με σκοπό την προάσπιση των συμφερόντων τους.Άρθρο 2Τομείς δράσηςΟι ενέργειες που θα ακολουθήσουν βάσει του παρόντος πλαισίου αφορούν τους ακόλουθους συγκεκριμένους τομείς:α) προστασία της υγείας και της ασφάλειας των καταναλωτών όσον αφορά τις υπηρεσίες και τα προϊόντα, εξαιρουμένων των τροφίμων·β) προστασία των οικονομικών και εννόμων συμφερόντων των καταναλωτών·γ) προώθηση της ενημέρωσης και της εκπαίδευσης των καταναλωτών·δ) προώθηση της ικανότητας των οργανώσεων των καταναλωτών για προσφορά σε ευρωπαϊκό επίπεδο.Άρθρο 3Στόχοι ενεργειώνΟι ενέργειες που θα ακολουθήσουν βάσει του παρόντος πλαισίου βοηθούν στην επίτευξη των ακόλουθων γενικών στόχων:α) υψηλό κοινό επίπεδο προστασίας των καταναλωτών σε ολόκληρη την ΕΕ, ιδίως μέσω της καθιέρωσης κοινών κανόνων και πρακτικών για την προστασία των καταναλωτών και μέσω της ενσωμάτωσης των συμφερόντων των καταναλωτών σε άλλες κοινοτικές πολιτικές·β) αποτελεσματική εφαρμογή των κανόνων για την προστασία των καταναλωτών, ιδίως μέσω της εποπτείας της αγοράς, μέσω της συνεργασίας σε θέματα διοίκησης και επιβολής της νομοθεσίας, μέσω της πρόσβασης των καταναλωτών σε πληροφορίες για υπηρεσίες και προϊόντα εκτός τροφίμων και μέσω της πρόσβασης των καταναλωτών σε μηχανισμούς διευθέτησης καταγγελιών και επίλυσης των καταναλωτικών διαφορών καιγ) ορθή συμμετοχή των οργανώσεων καταναλωτών στη χάραξη της πολιτικής καταναλωτών και άλλων κοινοτικών πολιτικών που αφορούν τα συμφέροντα των καταναλωτών.Άρθρο 4Είδη ενεργειών1. Οι ενέργειες που θα ακολουθήσουν βάσει του παρόντος πλαισίου απαριθμούνται στο παράρτημα ανά στόχο.2. Οι ενέργειες 1 έως 8, 11 έως 15 και 19 εκτελούνται άμεσα από την Επιτροπή.3. Οι ενέργειες 9 και 10 χρηματοδοτούνται από κοινού από την Κοινότητα και από ένα ή περισσότερα κράτη μέλη, ή από την Κοινότητα και τις αρμόδιες αρχές των τρίτων χωρών που συμμετέχουν βάσει του άρθρου 9.4. Οι ενέργειες 16, 17 και 18 τυγχάνουν χρηματοδοτικής συνδρομής από την Κοινότητα.Άρθρο 5Χρηματοδότηση1. Το δημοσιονομικό πλαίσιο για την εφαρμογή της παρούσας απόφασης κατά την περίοδο από την 1η Ιανουαρίου 2004 έως τις 31 Δεκεμβρίου 2007 ορίζεται σε 72 εκατ. ευρώ, εκ των οποίων 54 εκατ. ευρώ για την περίοδο μέχρι τις 31 Δεκεμβρίου 2006.2. Για την περίοδο μετά τις 31 Δεκεμβρίου 2006, το προτεινόμενο ποσό θα επιβεβαιωθεί εφόσον είναι συμβατό με τις δημοσιονομικές προοπτικές της περιόδου που ξεκινά το 2007.3. Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός του ορίου των δημοσιονομικών προοπτικών.Άρθρο 6Χρηματοδοτική συνεισφορά1. Η κοινοτική συνδρομή στις κοινές ενέργειες 9 και 10 ανέρχεται καταρχήν στο 50 %, και σε καμία περίπτωση δεν υπερβαίνει το 70 % του συνολικού κόστους της ενέργειας. Η Επιτροπή καθορίζει σαφώς ποιες κοινές ενέργειες είναι επιλέξιμες για χρηματοδοτική συνδρομή σε ποσοστό άνω του 50 %.2. Η χρηματοδοτική συνδρομή για την ενέργεια 16 δεν υπερβαίνει το 50 % των δαπανών για την εκτέλεση επιλέξιμων δραστηριοτήτων.3. Η χρηματοδοτική συνδρομή για την ενέργεια 17 δεν υπερβαίνει το 95 % των δαπανών για την εκτέλεση επιλέξιμων δραστηριοτήτων.4. Η ανανέωση της χρηματοδοτικής συνδρομής για τις ενέργειες 16 και 17 σε επιλέξιμες οργανώσεις οι οποίες, κατά το προηγούμενο έτος, αποδείχθηκε ότι εκπροσώπησαν ενεργά και ουσιαστικά τα συμφέροντα των καταναλωτών δεν υπόκειται στον κανόνα της σταδιακής μείωσης.5. Η χρηματοδοτική συνδρομή για την ενέργεια 18 ανέρχεται καταρχήν στο 50 %, και σε καμία περίπτωση δεν υπερβαίνει το 75 % των επιλέξιμων δαπανών για την υλοποίηση του σχεδίου. Η Επιτροπή καθορίζει σαφώς ποιες κοινές ενέργειες είναι επιλέξιμες για χρηματοδοτική συνδρομή σε ποσοστό άνω του 50 %.Άρθρο 7Δικαιούχοι1. Η χρηματοδοτική συνδρομή για τις κοινές ενέργειες 9 και 10 μπορεί να παρέχεται σε δημόσιο φορέα ή σε μη κερδοσκοπικό φορέα που ορίζεται από το κράτος μέλος ή τη σχετική αρμόδια αρχή και εγκρίνεται από την Επιτροπή.2. Η χρηματοδοτική συνδρομή για την ενέργεια 16 μπορεί να παρέχεται σε ευρωπαϊκές οργανώσεις καταναλωτών που πληρούν τους ακόλουθους όρους:α) είναι μη κυβερνητικές, μη κερδοσκοπικές, ανεξάρτητες από τη βιομηχανία και από εμπορικά, επιχειρηματικά ή άλλα συγκρουόμενα συμφέροντα οργανώσεις, των οποίων ο πρωτεύων στόχος και οι δραστηριότητες συνίστανται στην προώθηση και την προστασία της υγείας, της ασφάλειας καθώς και των οικονομικών συμφερόντων των καταναλωτών στην Κοινότητα·β) έχουν εξουσιοδοτηθεί να εκπροσωπούν τα συμφέροντα των καταναλωτών σε κοινοτικό επίπεδο από εθνικές οργανώσεις, οι οποίες προέρχονται από τουλάχιστον τα μισά κράτη μέλη, εκπροσωπούν τους καταναλωτές σύμφωνα με τους εθνικούς κανόνες ή τις πρακτικές και δραστηριοποιούνται σε περιφερειακό ή εθνικό επίπεδο καιγ) έχουν παράσχει στην Επιτροπή ικανοποιητικά στοιχεία σχετικά με την ιδιότητά τους ως μέλη, τους εσωτερικούς τους κανόνες και τις πηγές τους χρηματοδότησης.3. Η χρηματοδοτική συνδρομή για την ενέργεια 17 μπορεί να παρέχεται σε ευρωπαϊκές οργανώσεις καταναλωτών που πληρούν τους ακόλουθους όρους:α) είναι μη κυβερνητικές, μη κερδοσκοπικές, ανεξάρτητες από τη βιομηχανία και από εμπορικά, επιχειρηματικά ή άλλα συγκρουόμενα συμφέροντα οργανώσεις, των οποίων ο πρωτεύων στόχος και οι δραστηριότητες συνίστανται στην εκπροσώπηση των συμφερόντων των καταναλωτών στο πλαίσιο της διαδικασίας τυποποίησης σε κοινοτικό επίπεδο καιβ) έχουν εξουσιοδοτηθεί, τουλάχιστον στα δύο τρίτα των κρατών μελών, να εκπροσωπούν τα συμφέροντα των καταναλωτών σε κοινοτικό επίπεδο από:- σώματα που εκπροσωπούν, σύμφωνα με τους εθνικούς κανόνες ή τις πρακτικές, τις εθνικές οργανώσεις καταναλωτών στα κράτη μέλη ή,- εάν δεν υπάρχουν τέτοια σώματα, από εθνικές οργανώσεις στα κράτη μέλη, οι οποίες εκπροσωπούν τους καταναλωτές, σύμφωνα με τους εθνικούς κανόνες ή τις πρακτικές, και δραστηριοποιούνται σε εθνικό επίπεδο.4. Η χρηματοδοτική συνδρομή για την ενέργεια 18 μπορεί να παρέχεται σε οποιοδήποτε νομικό πρόσωπο ή ένωση νομικών προσώπων, περιλαμβανομένων των κατάλληλων ανεξάρτητων δημόσιων οργανισμών και των περιφερειακών οργανώσεων καταναλωτών, που δρα ανεξάρτητα από τη βιομηχανία και το εμπόριο και που είναι επί του παρόντος υπεύθυνο για την υλοποίηση των σχεδίων.Άρθρο 8ΑποκλεισμόςΟι υποψήφιοι ή οι υποβάλλοντες προσφορές και οι αντισυμβαλλόμενοι που αποδεικνύεται ότι προέβησαν σε ψευδείς δηλώσεις ή που διαπιστώνεται ότι δεν τήρησαν τις συμβατικές τους υποχρεώσεις αποκλείονται από την ανάθεση περαιτέρω συμβάσεων σύμφωνα με το άρθρο 96 του δημοσιονομικού κανονισμού.Άρθρο 9Συμμετοχή τρίτων χωρώνΣτο πλαίσιο μπορούν να συμμετάσχουν οι ακόλουθες χώρες:α) οι χώρες ΕΖΕΣ/ΕΟΧ, σύμφωνα με τους όρους της συμφωνίας για τον ΕΟΧ·β) οι συνδεδεμένες χώρες, σύμφωνα με τους όρους των αντίστοιχων διμερών συμφωνιών με τις οποίες θεσπίζονται οι γενικές αρχές για τη συμμετοχή τους σε κοινοτικά προγράμματα.Άρθρο 10Συνοχή και συμπληρωματικότητα1. Η Επιτροπή διασφαλίζει ότι οι ενέργειες που εκτελούνται βάσει του παρόντος πλαισίου συνάδουν προς τη στρατηγική για την πολιτική υπέρ των καταναλωτών.2. Η Επιτροπή διασφαλίζει τη συνοχή και τη συμπληρωματικότητα μεταξύ των ενεργειών που εκτελούνται βάσει του παρόντος πλαισίου και άλλων κοινοτικών προγραμμάτων και πρωτοβουλιών.Άρθρο 11Πρόγραμμα εργασίαςΗ Επιτροπή καταρτίζει ετήσιο πρόγραμμα εργασίας, στο οποίο περιλαμβάνονται τα εξής:α) οι προτεραιότητες για τη δράση στο πλαίσιο εκάστου στόχου·β) η κατανομή του ετήσιου προϋπολογισμού μεταξύ των ειδών ενεργειών του άρθρου 4·γ) το προβλεπόμενο χρονοδιάγραμμα για τις προσκλήσεις υποβολής προσφορών και προτάσεων και τις κοινές ενέργειες·δ) στην περίπτωση των προσκλήσεων υποβολής προτάσεων, τα κριτήρια επιλογής και ανάθεσης για τις ενέργειες 16, 17 και 18, τα κριτήρια για χρηματοδοτική συνδρομή σε ποσοστό άνω του 50 % για την ενέργεια 18, καθώς και τα ενδεικτικά ποσά που είναι διαθέσιμα για καθεμία από τις εν λόγω προσκλήσεις υποβολής προτάσεων, σύμφωνα με τις σχετικές διατάξεις του δημοσιονομικού κανονισμού και λαμβάνοντας υπόψη, στο μέτρο του δυνατού, την ανάγκη θεσπίσεως απλών διοικητικών προϋποθέσεων, ιδίως στην περίπτωση μικρών ποσών που χορηγούνται ως χρηματοδοτικές συνδρομές σε συγκεκριμένα έργα.Άρθρο 12Δημοσίευση και διαδικασίες1. Η Επιτροπή δημοσιεύει στην Επίσημη Εφημερίδα της Ευρωπαϊκής Ένωσης και στον ιστοχώρο της Επιτροπής στο Διαδίκτυο:α) πρόσκληση υποβολής προτάσεων για τις ενέργειες 16 και 17 καιβ) πρόσκληση υποβολής προτάσεων για την ενέργεια 18, στην οποία περιγράφονται οι προτεραιότητες για την προς εκτέλεση ενέργεια, τουλάχιστον ανά διετία.2. Σε πρώιμο στάδιο της διαδικασίας αξιολόγησης των αιτήσεων χρηματοδότησης, η Επιτροπή ενημερώνει όσους έχουν υποβάλει αιτήσεις, εάν η αίτησή τους δεν είναι επιλέξιμη ή εάν δεν προσφέρει όλες τις πληροφορίες που είναι αναγκαίες ώστε να επαληθευθεί ότι η αίτηση είναι σύμφωνη με τα κριτήρια επιλογής.3. Η Επιτροπή, εντός τριμήνου από τη λήξη της προθεσμίας για την υποβολή των αιτήσεων, αποφασίζει σχετικά με τη χορήγηση χρηματοδοτήσεων για τις ενέργειες 16, 17 και 18.4. Κάθε έτος δημοσιεύεται στον ιστοχώρο της Επιτροπής στο Διαδίκτυο κατάλογος των δικαιούχων και των δραστηριοτήτων που χρηματοδοτούνται βάσει του πλαισίου, στον οποίο αναφέρονται τα σχετικά ποσά.Άρθρο 13Εποπτεία και αξιολόγηση1. Η Επιτροπή εξασφαλίζει την ουσιαστική και τακτική εποπτεία των ενεργειών που εκτελούνται βάσει του παρόντος πλαισίου και υποβάλλει στο Ευρωπαϊκό Κοινοβούλιο και στο Συμβούλιο ενδιάμεση έκθεση για την εφαρμογή του πλαισίου έως τις 31 Δεκεμβρίου 2005. Η Επιτροπή ενημερώνει το Ευρωπαϊκό Κοινοβούλιο, σε ετήσια βάση, εάν η διαδικασία λήψης αποφάσεων σχετικά με τις αιτήσεις για τις ενέργειες 16, 17 και 18 υπερβαίνει την τρίμηνη περίοδο του άρθρου 12 παράγραφος 3.2. Η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση αξιολόγησης των ενεργειών που εκτελέστηκαν βάσει του παρόντος πλαισίου πριν από την υποβολή πρότασης για την ενδεχόμενη ανανέωσή του και, σε κάθε περίπτωση, έως τις 31 Δεκεμβρίου 2007 το αργότερο.Άρθρο 14Εφαρμογή των μέτρων1. Η Επιτροπή είναι υπεύθυνη για τη διαχείριση και την εφαρμογή της παρούσας απόφασης σύμφωνα με τον δημοσιονομικό κανονισμό.2. Η Επιτροπή λαμβάνει τα μέτρα που προβλέπονται στο άρθρο 4 παράγραφοι 3 και 4 και στο άρθρο 11 σύμφωνα με τη διαδικασία του άρθρου 15 παράγραφος 2.Άρθρο 15Διαδικασία επιτροπής1. Την Επιτροπή επικουρεί μια επιτροπή.2. Όπου γίνεται αναφορά στην παρούσα παράγραφο, εφαρμόζονται τα άρθρα 3 και 7 της απόφασης 1999/468/ΕΚ, τηρουμένων των διατάξεων του άρθρου 8 της ίδιας απόφασης.3. Η επιτροπή καταρτίζει τον εσωτερικό της κανονισμό.Άρθρο 16Έναρξη ισχύοςΗ παρούσα απόφαση τίθεται σε ισχύ την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Βρυξέλλες, 8 Δεκεμβρίου 2003.Για το Ευρωπαϊκό ΚοινοβούλιοΟ ΠρόεδροςP. CoxΓια το ΣυμβούλιοΟ ΠρόεδροςF. Frattini(1) ΕΕ C 234 της 30.9.2003, σ. 86.(2) Γνώμη του Ευρωπαϊκού Κοινοβουλίου της 24ης Σεπτεμβρίου 2003 (δεν έχει ακόμα δημοσιευθεί στην Επίσημη Εφημερίδα) και απόφαση του Συμβουλίου της 1ης Δεκεμβρίου 2003.(3) ΕΕ C 81 της 21.3.2000, σ. 1.(4) ΕΕ L 258 της 10.10.2003, σ. 35.(5) ΕΕ L 248 της 16.9.2002, σ. 1.(6) ΕΕ C 172 της 18.6.1999, σ. 1· συμφωνία όπως τροποποιήθηκε από την απόφαση 2003/429/ΕΚ του Ευρωπαϊκού Κοινοβουλίου και του Συμβουλίου (ΕΕ L 147 της 14.6.2003, σ. 25).(7) ΕΕ L 184 της 17.7.1999, σ. 23.ΠΑΡΑΡΤΗΜΑΕΝΕΡΓΕΙΕΣ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 4, ΑΝΑ ΣΤΟΧΟΣτόχος α): Υψηλό κοινό επίπεδο προστασίας των καταναλωτώνΕνέργεια 1. Παροχή επιστημονικών συμβουλών, διεξαγωγή αναλύσεων του κινδύνου, συμπεριλαμβανομένης της συγκριτικής αποτίμησης, και αξιολόγηση των δυνατοτήτων περιορισμού του κινδύνου σχετικά με την υγεία και την ασφάλεια των καταναλωτών όσον αφορά τα προϊόντα, πλην των τροφίμων, και τις υπηρεσίες.Ενέργεια 2. Προετοιμασία νομοθετικών και άλλων ρυθμιστικών πρωτοβουλιών, καθώς και προώθηση αυτορρυθμιστικών πρωτοβουλιών, στις οποίες συμπεριλαμβάνονται μεταξύ άλλων:2.1. Συγκριτική ανάλυση των αγορών και των ρυθμιστικών συστημάτων.2.2. Νομική και τεχνική εμπειρογνωμοσύνη για τη χάραξη πολιτικής στον τομέα της ασφάλειας των υπηρεσιών.2.3. Τεχνική εμπειρογνωμοσύνη για τη διατύπωση εντολών τυποποίησης για προϊόντα και υπηρεσίες.2.4. Νομική και τεχνική εμπειρογνωμοσύνη για τη χάραξη πολιτικής όσον αφορά τα οικονομικά συμφέροντα των καταναλωτών.2.5. Εργαστήρια στα οποία συμμετέχουν ενδιαφερόμενοι και εμπειρογνώμονες.Ενέργεια 3. Εποπτεία και αξιολόγηση των εξελίξεων της αγοράς που έχουν αντίκτυπο στα οικονομικά και άλλα συμφέροντα των καταναλωτών, συμπεριλαμβανομένων, μεταξύ άλλων, των ερευνών τιμών, των απογραφών και αναλύσεων των καταγγελιών των καταναλωτών και των ερευνών των αλλαγών στη διάρθρωση των αγορών.Ενέργεια 4. Συλλογή και ανταλλαγή δεδομένων και πληροφοριών που παρέχουν την τεκμηρίωση για τη χάραξη πολιτικής υπέρ των καταναλωτών και για την ενσωμάτωση των συμφερόντων των καταναλωτών σε άλλες πολιτικές της ΕΕ, συμπεριλαμβανομένων, μεταξύ άλλων, των ερευνών των απόψεων των καταναλωτών και των επιχειρήσεων, καθώς και της συλλογής και ανάλυσης στατιστικών και άλλων σχετικών δεδομένων.Στόχος β): Αποτελεσματική εφαρμογή των κανόνων προστασίας των καταναλωτώνΕνέργεια 5. Συντονισμός των δραστηριοτήτων εποπτείας και επιβολής της νομοθεσίας, συμπεριλαμβανομένων, μεταξύ άλλων, των εξής:5.1. Ανάπτυξη εργαλείων της τεχνολογίας της πληροφορίας (π.χ. βάσεις δεδομένων, συστήματα πληροφοριών και επικοινωνίας) για τη συνεργασία στον τομέα της επιβολής της νομοθεσίας περί προστασίας καταναλωτών.5.2. Κατάρτιση, σεμινάρια και ανταλλαγές αρμόδιων υπαλλήλων, για την επιβολή των κανόνων προστασίας των καταναλωτών, στο πλαίσιο των κοινών σχετικών ενεργειών.5.3. Σχεδιασμός και εκπόνηση των κοινών ενεργειών που αποσκοπούν στην επιβολή των κανόνων προστασίας των καταναλωτών.5.4. Πιλοτικές κοινές ενέργειες για την επιβολή των κανόνων προστασίας των καταναλωτών.Ενέργεια 6. Ανάπτυξη βάσεων δεδομένων ευκόλως και ευρέως προσβάσιμων οι οποίες να καλύπτουν την άσκηση των δικαιωμάτων των καταναλωτών και τη σχετική νομολογία, που απορρέει από την κοινοτική νομοθεσία περί προστασίας των καταναλωτών· στο ίδιο πλαίσιο, ολοκλήρωση και βελτίωση της βάσης δεδομένων που αφορά τις καταχρηστικές ρήτρες των συμβάσεων.Ενέργεια 7. Εποπτεία και αξιολόγηση της ασφάλειας των προϊόντων, πλην των τροφίμων, καθώς και των υπηρεσιών, συμπεριλαμβανομένων, μεταξύ άλλων, των εξής:7.1. Ενίσχυση και επέκταση της εμβέλειας του συστήματος ταχείας ειδοποίησης RAPEX, λαμβανομένων υπόψη των εξελίξεων στον τομέα της ανταλλαγής πληροφοριών για την εποπτεία της αγοράς.7.2. Τεχνική ανάλυση των κοινοποιήσεων για την ενδεχόμενη ύπαρξη κινδύνου.7.3. Συλλογή και αξιολόγηση δεδομένων ως προς τους κινδύνους που ενέχουν συγκεκριμένα καταναλωτικά προϊόντα και υπηρεσίες.7.4. Ανάπτυξη του δικτύου για την ασφάλεια των καταναλωτικών προϊόντων, όπως προβλέπεται στην οδηγία 2001/95/ΕΚ(1).Ενέργεια 8. Εποπτεία της λειτουργίας των συστημάτων εναλλακτικής επίλυσης των καταναλωτικών διαφορών και αξιολόγηση του αντικτύπου τους, ιδίως δε των συστημάτων που λειτουργούν σε απευθείας σύνδεση· αξιολόγηση της αποτελεσματικότητάς τους όσον αφορά τη διευθέτηση των διασυνοριακών καταγγελιών και διαφορών, καθώς και παροχή τεχνικής βοήθειας για την περαιτέρω ανάπτυξη του συστήματος του ευρωπαϊκού εξωδικαστικού δικτύου (EEJ-Net).Ενέργεια 9. (Κοινή ενέργεια) Χρηματοδοτική συνδρομή σε δημόσιους ή μη κερδοσκοπικούς φορείς που συγκροτούν κοινοτικά δίκτυα τα οποία παρέχουν πληροφορίες και βοήθεια στους καταναλωτές, έτσι ώστε αυτοί να μπορούν να ασκούν τα δικαιώματά τους και να έχουν πρόσβαση στην κατάλληλη επίλυση καταναλωτικών διαφορών (το δίκτυο των ευρωπαϊκών κέντρων καταναλωτών και τα κέντρα πληροφόρησης του ευρωπαϊκού εξωδικαστικού δικτύου, βάσει των όρων του άρθρου 7 παράγραφος 1).Ενέργεια 10. (Κοινή ενέργεια) Χρηματοδοτική συνδρομή σε συγκεκριμένες κοινές δραστηριότητες εποπτείας και επιβολής της νομοθεσίας, οι οποίες αποβλέπουν να βελτιώσουν τη διοικητική συνεργασία και τη συνεργασία στον τομέα της επιβολής της κοινοτικής νομοθεσίας περί προστασίας των καταναλωτών, συμπεριλαμβανομένης της οδηγίας για τη γενική ασφάλεια των τροφίμων, καθώς και άλλες ενέργειες στο πλαίσιο της διοικητικής συνεργασίας, βάσει των όρων του άρθρου 7 παράγραφος 1.Στόχος γ): Ορθή συμμετοχή των οργανώσεων καταναλωτών στις πολιτικές της ΕΕΕνέργεια 11. Παροχή ειδικής τεχνικής και νομικής εμπειρογνωμοσύνης στις οργανώσεις των καταναλωτών, προκειμένου να υποστηριχθεί η συμμετοχή και η συμβολή τους στις διαδικασίες διαβούλευσης σχετικά με τις κοινοτικές νομοθετικές και μη νομοθετικές πρωτοβουλίες πολιτικής στους σχετικούς τομείς, όπως, για παράδειγμα, οι πολιτικές για την εσωτερική αγορά, οι υπηρεσίες γενικού ενδιαφέροντος και το δεκαετές πρόγραμμα πλαίσιο για τη βιώσιμη παραγωγή και κατανάλωση, καθώς και η συμβολή τους στην εποπτεία της αγοράς.Ενέργεια 12. Εκπροσώπηση των συμφερόντων των ευρωπαίων καταναλωτών σε διεθνή φόρουμ, συμπεριλαμβανομένων των διεθνών φορέων τυποποίησης και των διεθνών οργανώσεων εμπορίου.Ενέργεια 13. Κατάρτιση του προσωπικού των περιφερειακών, εθνικών και ευρωπαϊκών οργανώσεων καταναλωτών και άλλες ενέργειες για την οικοδόμηση ικανοτήτων, στις οποίες περιλαμβάνονται μαθήματα κατάρτισης στην ανάπτυξη σχεδίων και στις διαδικασίες εφαρμογής σχεδίων, χώροι διαλόγου στο Διαδίκτυο σχετικά με συγκεκριμένα σχέδια, εργαστήρια και συνεδριάσεις για την προώθηση της σύμπραξης στο πλαίσιο σχεδίων.Ενέργεια 14. Ενέργειες ενημέρωσης σχετικά με τα δικαιώματα που παρέχει στους καταναλωτές η κοινοτική νομοθεσία περί προστασίας των καταναλωτών και άλλα κοινοτικά μέτρα για την προστασία των καταναλωτών, ιδίως στα νέα κράτη μέλη, σε συνεργασία με τις τοπικές οργανώσεις καταναλωτών.Ενέργεια 15. Επιμόρφωση των καταναλωτών· σε αυτό το πεδίο εμπίπτουν, μεταξύ άλλων, ενέργειες με στόχο τους νέους καταναλωτές, καθώς και η διαμόρφωση ηλεκτρονικών διαλογικών εργαλείων σε απευθείας σύνδεση για την ενημέρωση των καταναλωτών σχετικά με τα δικαιώματά τους στην εσωτερική αγορά και σχετικά με τις διασυνοριακές τους συναλλαγές.Ενέργεια 16. Χρηματοδοτική συνδρομή για τη λειτουργία των ευρωπαϊκών οργανώσεων καταναλωτών, βάσει των όρων του άρθρου 7 παράγραφος 2.Ενέργεια 17. Χρηματοδοτική συνδρομή για τη λειτουργία των ευρωπαϊκών οργανώσεων καταναλωτών που εκπροσωπούν τα συμφέροντα των καταναλωτών στο πλαίσιο της διαδικασίας διαμόρφωσης προτύπων για προϊόντα και υπηρεσίες σε κοινοτικό επίπεδο, βάσει των όρων του άρθρου 7 παράγραφος 3.Στόχοι α), β) και γ):Ενέργεια 18. Χρηματοδοτική συνδρομή σε ειδικά σχέδια σε κοινοτικό ή σε εθνικό επίπεδο που υποστηρίζουν τους στόχους της πολιτικής υπέρ των καταναλωτών, όπως αυτοί ορίζονται στο άρθρο 3, βάσει των όρων του άρθρου 7 παράγραφος 4, η οποία περιλαμβάνει, μεταξύ άλλων, χρηματοδοτική συνδρομή για:- συγκεκριμένα σχέδια που αναλαμβάνουν να υλοποιήσουν ανεξάρτητες εθνικές ή περιφερειακές οργανώσεις καταναλωτών, προκειμένου να διευκολυνθεί η έμπρακτη υιοθέτηση του κοινοτικού κεκτημένου στον τομέα της προστασίας των καταναλωτών στα νέα κράτη μέλη,- συγκεκριμένα σχέδια για την προώθηση της διασυνοριακής ανταλλαγής πληροφοριών και βέλτιστων πρακτικών, όσον αφορά την ενσωμάτωση των δικαιωμάτων των καταναλωτών σε άλλες πολιτικές.Ενέργεια 19. Αξιολόγηση των ενεργειών που εκτελούνται βάσει του παρόντος πλαισίου.(1) Οδηγία 2001/95/ΕΚ του Ευρωπαϊκού Κοινοβουλίου και του Συμβουλίου για τη γενική ασφάλεια των προϊόντων (ΕΕ L 11 της 15.1.2002, σ. 4).


title: 2010/383/: Απόφαση του Συμβουλίου, της 29ης Ιουνίου 2010 , σχετικά με τη θέση που θα λάβει η Ευρωπαϊκή Ένωση στη Μεικτή Επιτροπή του ΕΟΧ για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών (γραμμές του προϋπολογισμού)

text:
               10.7.2010

               EL

               Επίσημη Εφημερίδα της Ευρωπαϊκής Ένωσης

               L 175/34

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 29ης Ιουνίου 2010
   σχετικά με τη θέση που θα λάβει η Ευρωπαϊκή Ένωση στη Μεικτή Επιτροπή του ΕΟΧ για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών (γραμμές του προϋπολογισμού)
   (2010/383/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης και ιδίως το άρθρο 114 και το άρθρο 218 παράγραφος 9,
   τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1) και ιδίως το άρθρο 1 παράγραφος 3,
   την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το πρωτόκολλο 31 της συμφωνίας για τον ΕΟΧ περιλαμβάνει ειδικές διατάξεις για τη συνεργασία μεταξύ της Ευρωπαϊκής Ένωσης και των κρατών ΕΟΧ της ΕΖΕΣ εκτός του πλαισίου των τεσσάρων ελευθεριών.

               (2)

               Είναι σκόπιμο να συνεχιστεί, πέραν της 31ης Δεκεμβρίου 2009, η συνεργασία των συμβαλλόμενων μερών της συμφωνίας σε δράσεις της Ένωσης που χρηματοδοτούνται από τον γενικό προϋπολογισμό της Ένωσης όσον αφορά την εφαρμογή, τη λειτουργία και την ανάπτυξη της εσωτερικής αγοράς. Τούτο αφορά τις ακόλουθες γραμμές του προϋπολογισμού:
               12 01 04 01 Δημιουργία και ανάπτυξη της εσωτερικής αγοράς – Δαπάνες για τη διοικητική διαχείριση.
               12 02 01 Δημιουργία και ανάπτυξη της εσωτερικής αγοράς.
               02 03 01 Λειτουργία και ανάπτυξη της εσωτερικής αγοράς, κυρίως στους τομείς της κοινοποίησης, πιστοποίησης και της τομεακής προσέγγισης.
               02 01 04 01 Λειτουργία και ανάπτυξη της εσωτερικής αγοράς, κυρίως στους τομείς της κοινοποίησης, της πιστοποίησης και της τομεακής προσέγγισης – Δαπάνες για τη διοικητική διαχείριση.

               (3)

               Συνεπώς, το πρωτόκολλο 31 της συμφωνίας για τον ΕΟΧ πρέπει να τροποποιηθεί ανάλογα,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο μόνο
   Η θέση που θα υιοθετήσει η Ένωση στη Μεικτή Επιτροπή του ΕΟΧ σχετικά με ένα σχέδιο τροποποίησης του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών είναι η έγκριση του σχεδίου απόφασης της Μεικτής Επιτροπής του ΕΟΧ που επισυνάπτεται στην παρούσα απόφαση.

      Λουξεμβούργο, 29 Ιουνίου 2010.

            Για το Συμβούλιο

            Η Πρόεδρος

         E. ESPINOSA

      (1)  ΕΕ L 305 της 30.11.1994, σ. 6.

      ΠΑΡΑΡΤΗΜΑ

         ΣΧΕΔΙΟ
         ΑΠΟΦΑΣΗΣ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
         αριθ.
         της
         για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, καλούμενη στο εξής «η συμφωνία», και ιδίως τα άρθρα 86 και 98,
         Εκτιμώντας τα ακόλουθα:

                     (1)

                     Το πρωτόκολλο 31 της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 93/2009 της 3ης Ιουλίου 2009 (1).

                     (2)

                     Κρίνεται σκόπιμο να συνεχιστεί η συνεργασία των συμβαλλόμενων μερών της συμφωνίας σε δράσεις της Ένωσης που χρηματοδοτούνται από τον γενικό προϋπολογισμό της Ένωσης όσον αφορά την υλοποίηση, τη λειτουργία και την ανάπτυξη της εσωτερικής αγοράς.

                     (3)

                     Επομένως, το πρωτόκολλο 31 της συμφωνίας θα πρέπει να τροποποιηθεί, ούτως ώστε να είναι δυνατή η συνέχιση της διευρυμένης αυτής συνεργασίας πέραν της 31ης Δεκεμβρίου 2009,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         Άρθρο 1
         Το άρθρο 7 του πρωτοκόλλου 31 της συμφωνίας τροποποιείται ως εξής:

                     1)

                     Οι λέξεις «έτη 2004, 2005, 2006, 2007, 2008 και 2009» στην παράγραφο 6 αντικαθίστανται από τις λέξεις «έτη 2004, 2005, 2006, 2007, 2008, 2009 και 2010».

                     2)

                     Οι λέξεις «έτη 2006, 2007, 2008 και 2009» στην παράγραφο 7 αντικαθίστανται από τις λέξεις «έτη 2006, 2007, 2008, 2009 και 2010».

                     3)

                     Οι λέξεις «έτη 2008 και 2009» στην παράγραφο 8 αντικαθίστανται από τις λέξεις «έτη 2008, 2009 και 2010».

               Άρθρο 2
         Η παρούσα απόφαση αρχίζει να ισχύει την ημέρα μετά την τελευταία κοινοποίηση προς τη Μεικτή Επιτροπή του ΕΟΧ που προβλέπεται στο άρθρο 103 παράγραφος 1 της συμφωνίας (2).
         Εφαρμόζεται από την 1η Ιανουαρίου 2010.
         Άρθρο 3
         Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

            Βρυξέλλες,

                  Για τη Μεικτή Επιτροπή του ΕΟΧ

                  Ο Πρόεδρος

                  Οι γραμματείς

                  της Μεικτής Επιτροπής του ΕΟΧ

         (1)  ΕΕ L 277 της 22.10.2009, σ. 49.

         (2)  [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.].


title: 2005/861/ΕΚ: Απόφαση του Συμβουλιου, της  24ης Νοεμβρίου 2005 , για το διορισμό αναπληρωματικού μέλους της Επιτροπής των Περιφερειών

text:
               3.12.2005

               EL

               Επίσημη Εφημερίδα της Ευρωπαϊκής Ένωσης

               L 317/18

      ΑΠΌΦΑΣΗ ΤΟΥ ΣΥΜΒΟΥΛΙΟΥ

   της 24ης Νοεμβρίου 2005
   για το διορισμό αναπληρωματικού μέλους της Επιτροπής των Περιφερειών
   (2005/861/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της ολλανδικής κυβέρνησης,
   Εκτιμώντας τα ακόλουθα:

               (1)

               Στις 22 Ιανουαρίου 2002 το Συμβούλιο εξέδωσε την απόφαση 2002/60/ΕΚ περί διορισμού των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2002 έως 25 Ιανουαρίου 2006 (1).

               (2)

               Μετά την παραίτηση του κ. G. Ph. HUFFNAGEL χηρεύει μία θέση αναπληρωματικού μέλους της Επιτροπής των Περιφερειών,

         ΑΠΟΦΑΣΙΖΕΙ:
   Άρθρο 1
   Διορίζεται ως αναπληρωματικό μέλος στην Επιτροπή των Περιφερειών για το υπόλοιπο της περιόδου, δηλαδή έως τις 25 Ιανουαρίου 2006:
   Η κα L. J. GRIFFITH,
   Wethouder του Amsterdam,
   προς αντικατάσταση του κ. G. Ph. HUFFNAGEL.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Παράγει αποτελέσματα από την ημέρα εκδόσεώς της.

      Βρυξέλλες, 24 Νοεμβρίου 2005.

            Για το Συμβούλιο

            Ο Πρόεδρος

         I. LEWIS

      (1)  ΕΕ L 24 της 26.1.2002, σ. 38.


Avis juridique important

|

41992D0587

Απόφαση των αντιπροσώπων των κρατών μελών, συνελθόντων στα πλαίσια του Συμβουλίου της 28ης Δεκεμβρίου 1992 σχετικά με ορισμένα μέτρα που θα εφαρμοστούν έναντι της Βουλγαρίας όσον αφορά το εμπόριο ορισμένων προϊόντων σιδήρου και χάλυβα που υπάγονται στη συνθήκη ΕΚΑΧ

Επίσημη Εφημερίδα αριθ. L 396 της 31/12/1992 σ. 0053 - 0054

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΡΑΤΩΝ ΜΕΛΩΝ, ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της  28ης Δεκεμβρίου 1992 σχετικά με ορισμένα μέτρα που θα εφαρμοστούν έναντι της Βουλγαρίας όσον αφορά  το εμπόριο ορισμένων προϊόντων σιδήρου και χάλυβα που υπάγονται στη συνθήκη ΕΚΑΧ (92/587/ΕΚΑΧ)ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ  ΚΑΙ ΧΑΛΥΒΑ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, σε συμφωνία με την Επιτροπή, ΑΠΟΦΑΣΙΖΟΥΝ: Άρθρο 1 Κατά το έτος 1993, για την εισαγωγή σε όλα τα κράτη μέλη των προϊόντων  σιδήρου και χάλυβα που υπάγονται στη συνθήκη ΕΚΑΧ και αναφέρονται στο παράρτημα Ι, είναι δε  καταγωγής Βουλγαρίας, απαιτείται η χορήγηση αδείας. Η άδεια αυτή χορηγείται μόνο εντός των κατωτέρω  οριζομένων ορίων. Άρθρο 2 Οι ποσότητες των οποίων επιτρέπεται η εισαγωγή καθορίζονται, για κάθε ομάδα προϊόντων,  για ολόκληρη την Κοινότητα, σύμφωνα με τις ποσοστώσεις του παραρτήματος ΙΙ. Άρθρο 3 Οι ποσοστώσεις καθορίζονται ετησίως, με τη διευκρίνιση ότι οι ποσότητες που μπορούν να  εγκριθούν για τους τέσσερις πρώτους μήνες δεν υπερβαίνουν το ένα τρίτο της ποσόστωσης, και ότι οι  ποσότητες που μπορούν να εγκριθούν για τους οκτώ πρώτους μήνες δεν υπερβαίνουν τα δύο τρίτα της  ποσόστωσης. Άρθρο 4 Τα κράτη μέλη εκδίδουν τις άδειες και ενημερώνουν αμέσως σχετικά την Επιτροπή. Η Επιτροπή  ενημερώνει τακτικά τα κράτη μέλη ως προς την πορεία της χρησιμοποίησης των προβλεπομένων στο άρθρο  3 ποσοτήτων. Τα κράτη μέλη και η Επιτροπή συντονίζονται μεταξύ τους για να εξασφαλίσουν ότι δεν γίνεται υπέρβαση  των ποσοτήτων αυτών. Άρθρο 5 Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα  των Ευρωπαϊκών Κοινοτήτων. Τίθεται σε εφαρμογή από 1ης Ιανουαρίου 1993. Βρυξέλλες, 28 Δεκεμβρίου 1992. Ο Πρόεδρος D. HURD    ΠΑΡΑΡΤΗΜΑ Ι Κατάλογος των υπαγομένων σε ποσοστώσεις προϊόντων  Α. Περιτυλιγμένα 7208 11 00 7208 12 10 7208 12 91 7208 12 95 7208 12 98 7208 13 10 7208 13 91 7208 13 95 7208 13 98 7208 14 10 7208 14 90 7208 14 91 7208 14 99 7208 21 10 7208 21 90 7208 22 10 7208 22 91 7208 22 95 7208 22 98 7208 23 10 7208 23 91 7208 23 95 7208 23 98 7208 24 10 7208 24 91 7208 24 99 7211 12 10 7211 19 10 7211 22 10 7211 29 10 7219 11 10 7219 11 90 7219 12 10 7219 12 90 7219 13 10 7219 13 90 7219 14 10 7219 14 90 7225 20 10 7225 20 20 7225 30 00  Β. Λαμαρίνες βραχείας επιφανείας 7211 11 00 7211 21 00 7208 31 00 7208 32 10 7208 32 30 7208 32 51 7208 32 59 7208 32 91 7208 32 99 7208 33 10 7208 33 91 7208 33 99 7208 41 00 7208 42 10 7208 42 30 7208 42 51 7208 42 59 7208 42 91 7208 42 99 7208 43 10 7208 43 91 7208 43 99    ΠΑΡΑΡΤΗΜΑ ΙΙ Ποσοστώσεις Προϊόντα της κατηγορίας Α: 131 774 τόνοι Προϊόντα της κατηγορίας Β:  53 121 τόνοι


title: 2005/577/,: Απόφαση του Συμβουλίου, της 22ας Ιουλίου 2005, για διορισμό δικαστών στο Δικαστήριο δημόσιας διοίκησης της Ευρωπαϊκής Ένωσης

text:
               28.7.2005

               EL

               Επίσημη Εφημερίδα της Ευρωπαϊκής Ένωσης

               L 197/28

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 22ας Ιουλίου 2005
   για διορισμό δικαστών στο Δικαστήριο δημόσιας διοίκησης της Ευρωπαϊκής Ένωσης
   (2005/577/ΕΚ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 225 A,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 140 B,
   την απόφαση 2004/752/ΕΚ, Ευρατόμ του Συμβουλίου, της 2ας Νοεμβρίου 2004 για την ίδρυση Δικαστηρίου δημόσιας διοίκησης της Ευρωπαϊκής Ένωσης (1), και ιδίως το άρθρο 3 παράγραφος 1,
   Εκτιμώντας τα ακόλουθα:

               (1)

               Το Δικαστήριο δημόσιας διοίκησης της Ευρωπαϊκής Ένωσης ιδρύθηκε με την απόφαση 2004/752/ΕΚ, Ευρατόμ, βάσει των άρθρων 225 Α και 245 της συνθήκης ΕΚ και των άρθρων 140 Β και 160 της συνθήκης ΕΚΑΕ. Η απόφαση αυτή προσέθεσε, προς τον σκοπό αυτό, ένα παράρτημα στο πρωτόκολλο περί του Οργανισμού του Δικαστηρίου (εφεξής «παράρτημα Ι του Οργανισμού του Δικαστηρίου»).

               (2)

               Το άρθρο 3 του παραρτήματος I του Οργανισμού του Δικαστηρίου προβλέπει τα ακόλουθα:

                           «1.

                        Οι δικαστές διορίζονται από το Συμβούλιο, με απόφαση την οποία λαμβάνει σύμφωνα με τα άρθρα 225 Α εδάφιο 4 της συνθήκης ΕΚ και 140 Β εδάφιο 4 της συνθήκης ΕΚΑΕ, κατόπιν διαβουλεύσεως με την προβλεπόμενη στο παρόν άρθρο επιτροπή. Κατά τον διορισμό των δικαστών, το Συμβούλιο μεριμνά ούτως ώστε να είναι ισορροπημένη η σύνθεση του Δικαστηρίου και να στηρίζεται στην ευρύτερη δυνατή γεωγραφική βάση μεταξύ των υπηκόων των κρατών μελών και όσον αφορά τα εκπροσωπούμενα νομικά συστήματα.

                           2.

                        Κάθε πρόσωπο το οποίο έχει την υπηκοότητα της Ένωσης και πληροί τις προβλεπόμενες στα άρθρα 225 Α εδάφιο 4 της συνθήκης ΕΚ και 140 Β εδάφιο 4 της συνθήκης ΕΚΑΕ προϋποθέσεις, δύναται να υποβάλλει την υποψηφιότητά του. Το Συμβούλιο, αποφασίζοντας με ειδική πλειοψηφία, κατόπιν συστάσεως του Δικαστηρίου, ορίζει τις διαδικασίες υποβολής και εξέτασης των υποψηφιοτήτων.

                           3.

                        Συγκροτείται επιτροπή η οποία αποτελείται από επτά προσωπικότητες που επιλέγονται μεταξύ των πρώην μελών του Δικαστηρίου και του Πρωτοδικείου και νομομαθών αναγνωρισμένου κύρους. Ο διορισμός των μελών της επιτροπής και οι κανόνες λειτουργίας της αποφασίζονται από το Συμβούλιο, με ειδική πλειοψηφία, κατόπιν συστάσεως του Προέδρου του Δικαστηρίου.

                           4.

                        Η επιτροπή εκφέρει γνώμη όσον αφορά την επάρκεια των υποψηφίων για την άσκηση των καθηκόντων του δικαστή του Δικαστηρίου δημόσιας διοίκησης. Η επιτροπή συνοδεύει τη γνώμη αυτή με κατάλογο υποψηφίων οι οποίοι διαθέτουν την πλέον κατάλληλη υψηλού επιπέδου πείρα. Ο κατάλογος αυτός πρέπει να περιλαμβάνει αριθμό υποψηφίων τουλάχιστον διπλάσιο του αριθμού των δικαστών που πρόκειται να διορισθούν από το Συμβούλιο».

               (3)

               Με την απόφαση 2005/150/ΕΚ, Ευρατόμ (2), το Συμβούλιο καθόρισε τις προϋποθέσεις και τις λοιπές λεπτομέρειες που διέπουν την υποβολή και την εξέταση υποψηφιοτήτων για τον διορισμό δικαστών στο Δικαστήριο δημόσιας διοίκησης, όπως προβλέπεται στο παράρτημα I άρθρο 3 παράγραφος 2 του Οργανισμού του Δικαστηρίου.

               (4)

               Με την απόφαση 2005/49/ΕΚ, Ευρατόμ (3), το Συμβούλιο θέσπισε τους κανόνες λειτουργίας της επιτροπής που προβλέπεται στο άρθρο 3 παράγραφος 3 του παραρτήματος I του Οργανισμού του Δικαστηρίου.

               (5)

               Με την απόφαση 2005/151/ΕΚ, Ευρατόμ (4), το Συμβούλιο διόρισε τα μέλη της επιτροπής που προβλέπεται στο άρθρο 3 παράγραφος 3 του παραρτήματος Ι του πρωτοκόλλου περί του Οργανισμού του Δικαστηρίου.

               (6)

               Η δημόσια πρόσκληση υποβολής υποψηφιοτήτων για τον διορισμό δικαστών στο Δικαστήριο δημόσιας διοίκησης δημοσιεύθηκε στις 23 Φεβρουαρίου 2005 (ΕΕ C 47 Α, σ. 1) και η προθεσμία για την υποβολή υποψηφιοτήτων έληξε στις 15 Απριλίου 2005. Κατατέθηκαν διακόσιες σαράντα τρεις υποψηφιότητες.

               (7)

               Η επιτροπή που συγκροτήθηκε σύμφωνα με το άρθρο 3 παράγραφος 3 του παραρτήματος Ι του Οργανισμού του Δικαστηρίου συνεδρίασε επανειλημμένα τον Μάιο και τον Ιούνιο του 2005. Μετά το πέρας των εργασιών της, διατύπωσε οριστικά τη γνώμη και τον κατάλογο που προβλέπονται στο άρθρο 3, παράγραφος 4 του παραρτήματος I του Οργανισμού του Δικαστηρίου. Ο κατάλογος περιλαμβάνει δεκατέσσερις υποψηφίους.

               (8)

               Βάσει του άρθρου 225 Α τέταρτο εδάφιο της συνθήκης ΕΚ και του άρθρου 140 Β τέταρτο εδάφιο της συνθήκης ΕΚΑΕ, οι δικαστές του Δικαστηρίου δημόσιας διοίκησης διορίζονται από το Συμβούλιο.

               (9)

               Είναι, συνεπώς, σκόπιμο να διορισθούν επτά από τα πρόσωπα που περιλαμβάνονται στον προαναφερόμενο κατάλογο, κατά τρόπο ώστε να εξασφαλισθεί η ισορροπημένη σύνθεση του Δικαστηρίου δημόσιας διοίκησης με την ευρύτερη δυνατή γεωγραφική βάση μεταξύ των υπηκόων των κρατών μελών και όσον αφορά τα εκπροσωπούμενα εθνικά νομικά συστήματα, όπως προβλέπεται στο άρθρο 3, παράγραφος 1, του παραρτήματος Ι του Οργανισμού του Δικαστηρίου.

               (10)

               Βάσει του άρθρου 2 δεύτερο εδάφιο πρώτη φράση του παραρτήματος I του Οργανισμού του Δικαστηρίου, οι δικαστές του Δικαστηρίου δημόσιας διοίκησης διορίζονται για περίοδο έξι ετών. Κατά παρέκκλιση όμως από τη διάταξη αυτή, το άρθρο 3 παράγραφος 2 της απόφασης 2004/752/ΕΚ, Ευρατόμ προβλέπει ότι, αμέσως μετά την ορκωμοσία όλων των δικαστών του Δικαστηρίου δημόσιας διοίκησης, ο πρόεδρος του Συμβουλίου επιλέγει με κλήρο τρεις δικαστές του Δικαστηρίου αυτού, η θητεία των οποίων θα λήξει μετά το πέρας των τριών πρώτων ετών θητείας. Η επιλογή των τριών δικαστών θα πρέπει να λαμβάνει τη δέουσα δημοσιότητα με τη δημοσίευση των ονομάτων τους στην Επίσημη Εφημερίδα της Ευρωπαϊκής Ένωσης.

               (11)

               Θα πρέπει επίσης να σημειωθεί, όσον αφορά τον διορισμό του πρώτου Προέδρου του Δικαστηρίου δημόσιας διοίκησης, ότι το άρθρο 3 παράγραφος 1 της απόφασης 2004/752/ΕΚ, Ευρατόμ, παρέχει στο Συμβούλιο τη δυνατότητα να αποφασίζει για τη διαδικασία που προβλέπεται στο άρθρο 4 παράγραφος 1 του παραρτήματος Ι του Οργανισμού του Δικαστηρίου, όπου ορίζεται ότι οι δικαστές εκλέγουν μεταξύ τους τον Πρόεδρο του Δικαστηρίου δημόσιας διοίκησης, για τρία έτη. Είναι σκόπιμο να αξιοποιηθεί η δυνατότητα αυτή,

         ΑΠΟΦΑΣΙΖΕΙ:
   Άρθρο 1
   Διορίζονται ως δικαστές του Δικαστηρίου δημόσιας διοίκησης της Ευρωπαϊκής Ένωσης, οι εξής:

               —

               Irena BORUTA,

               —

               Stéphane GERVASONI,

               —

               Heikki KANNINEN,

               —

               Horstpeter KREPPEL,

               —

               Paul J. MAHONEY,

               —

               Χαρίσιος ΤΑΓΑΡΑΣ,

               —

               Sean VAN RAEPENBUSCH.

         Άρθρο 2
   Τέσσερις από τους δικαστές αυτούς διορίζονται για περίοδο έξι ετών, από 1ης Οκτωβρίου 2005 έως τις 30 Σεπτεμβρίου 2011.
   Οι άλλοι τρεις δικαστές διορίζονται για περίοδο τριών ετών, από 1ης Οκτωβρίου 2005 έως τις 30 Σεπτεμβρίου 2008.
   Η Γενική Γραμματεία του Συμβουλίου δημοσιεύει στην Επίσημη Εφημερίδα της Ευρωπαϊκής Ένωσης τα ονόματα τριών δικαστών του Δικαστηρίου δημόσιας διοίκησης, τους οποίους επιλέγει με κλήρο ο πρόεδρος του Συμβουλίου και η θητεία των οποίων λήγει μετά το πέρας των τριών πρώτων ετών θητείας.
   Άρθρο 3
   Για τον ορισμό του πρώτου Προέδρου του Δικαστηρίου δημόσιας διοίκησης, εφαρμόζεται η διαδικασία που προβλέπεται στο άρθρο 4 παράγραφος 1 του παραρτήματος Ι του πρωτοκόλλου περί του Οργανισμού του Δικαστηρίου.
   Άρθρο 4
   Η παρούσα απόφαση παράγει αποτελέσματα από την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 5
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 22 Ιουλίου 2005.

            Για το Συμβούλιο

            Ο Πρόεδρος

         J. STRAW

      (1)  ΕΕ L 333 της 9.11.2004, σ. 7.

      (2)  ΕΕ L 50 της 23.2.2005, σ. 7.

      (3)  ΕΕ L 21 της 25.1.2005, σ. 13.

      (4)  ΕΕ L 50 της 23.2.2005, σ. 9.


title: Απόφαση 2008/605/ΚΕΠΠΑ του Συμβουλίου, της 22ας Ιουλίου 2008 , για την εφαρμογή της κοινής θέσης 2004/161/ΚΕΠΠΑ σχετικά με την ανανέωση των περιοριστικών μέτρων κατά της Ζιμπάμπουε

text:
               23.7.2008

               EL

               Επίσημη Εφημερίδα της Ευρωπαϊκής Ένωσης

               L 194/34

      ΑΠΌΦΑΣΗ 2008/605/ΚΕΠΠΑ ΤΟΥ ΣΥΜΒΟΥΛΊΟΥ

   της 22ας Ιουλίου 2008
   για την εφαρμογή της κοινής θέσης 2004/161/ΚΕΠΠΑ σχετικά με την ανανέωση των περιοριστικών μέτρων κατά της Ζιμπάμπουε
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   την κοινή θέση 2004/161/ΚΕΠΠΑ (1), και ιδίως το άρθρο 6 σε συνδυασμό με το άρθρο 23, παράγραφος 2 της Συνθήκης για την Ευρωπαϊκή Ένωση,
   Εκτιμώντας τα ακόλουθα:

               (1)

               Με την κοινή θέση 2002/161/ΚΕΠΠΑ, το Συμβούλιο υιοθέτησε μέτρα, μεταξύ άλλων, για την αποφυγή της εισόδου ή της διέλευσης μέσω της επικράτειας των κρατών μελών ατόμων που επιδίδονται σε δραστηριότητες οι οποίες υπονομεύουν τη δημοκρατία, τον σεβασμό των ανθρωπίνων δικαιωμάτων και του κράτους δικαίου στη Ζιμπάμπουε και για τη δέσμευση των περιουσιακών και οικονομικών πόρων μελών της κυβέρνησης της Ζιμπάμπουε καθώς και οποιουδήποτε φυσικού ή νομικού προσώπου, οντότητας ή φορέα που έχει σχέση με αυτά, όπως απαριθμούνται στο Παράρτημα της κοινής θέσης 2004/161/ΚΕΠΠΑ.

               (2)

               Μετά τις πρόσφατες βιαιοπραγίες της κυβέρνησης της Ζιμπάμπουε κατά τη διάρκεια της εκστρατείας για τις προεδρικές εκλογές του 2008 που οδήγησαν στο να αποτελούν οι εκλογές αυτές άρνηση της δημοκρατίας, ορισμένα πρόσωπα και οντότητες θα πρέπει να προστεθούν στον κατάλογο του Παραρτήματος της κοινής θέσης 2004/161/ΚΕΠΠΑ. Πέραν των ενεργειών τους που συνιστούν βαριά προσβολή κατά της δημοκρατίας, του σεβασμού των ανθρωπίνων δικαιωμάτων και του κράτους δικαίου στη Ζιμπάμπουε, τα εν λόγω πρόσωπα και οντότητες είτε συνδέονται με το καθεστώς λόγω του αξιώματός τους ή, λόγω της ιδίας τους συμμετοχής και παρακίνησης στις βιαιοπραγίες που οργάνωσαν και διέπραξαν οι αρχές της Ζιμπάμπουε, πρέπει να θεωρούνται συνδεδεμένα με το καθεστώς,

         ΑΠΟΦΑΣΙΖΕΙ:
   Άρθρο 1
   Τα πρόσωπα και οι οντότητες που περιλαμβάνονται στο Παράρτημα της παρούσας απόφασης προστίθενται στον κατάλογο του Παραρτήματος της κοινής θέσης 2004/161/ΚΕΠΠΑ.
   Άρθρο 2
   Η παρούσα απόφαση παράγει αποτελέσματα από την ημερομηνία της εκδόσεώς της.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 22 Ιουλίου 2008.

            Για το Συμβούλιο

            Ο Πρόεδρος

         B. KOUCHNER

      (1)  ΕΕ L 50 της 20.2.2004, σ. 66. Κοινή θέση όπως τροποποιήθηκε τελευταία με την απόφαση 2007/455/ΚΕΠΠΑ (ΕΕ L 172 της 30.6.2007, σ. 89).

      ΠΑΡΑΡΤΗΜΑ
      Κατάλογος των προσώπων και οντοτήτων που αναφέρονται στο άρθρο 1

                              132.

                              Gono, Gideon

                  Διοικητής της Κεντρικής Τράπεζας

                              133.

                              Kazembe, Joyce

                  Αντιπρόεδρος της Εκλογικής Επιτροπής της Ζιμπάμπουε

                              134.

                              Patel, Bharat

                  Εισαγγελέας Εφετών ad interim

                              135.

                              Chiwenga, Jocelyn

                  Επιχειρηματίας, σύζυγος του Στρατηγού Chiwenga, Αρχηγού ΓΕΕΘΑ

                              136.

                              Dube, Tshingo

                  Πρόεδρος διοικητικού συμβουλίου των πολεμικών βιομηχανιών της Ζιμπάμπουε και υποψήφιος του κόμματος Zanu-Pf στις κοινοβουλευτικές εκλογές

                              137.

                              Huni, Munyaradzi

                  Δημοσιογράφος της επίσημης και φιλοκυβερνητικής εφημερίδας «The Herald» που υποκίνησε την εκστρατεία εκφοβισμού πριν και κατά τη διάρκεια των εκλογών

                              138.

                              Kereke, Munyaradzi

                  Κύριος Σύμβουλος του Διοικητή της Κεντρικής Τράπεζας

                              139.

                              Chiremba, Mirirai

                  Υπεύθυνος της Υπηρεσίας Χρηματοοικονομικών Πληροφοριών στην Κεντρική Τράπεζα

                              140.

                              Zvayi, Caesar

                  Δημοσιογράφος της επίσημης και φιλοκυβερνητικής εφημερίδας «The Herald» που υποκίνησε την εκστρατεία εκφοβισμού πριν και κατά τη διάρκεια των εκλογών

                              141.

                              Chingoka, Peter

                  Επικεφαλής της Ομοσπονδίας Κρίκετ της Ζιμπάμπουε, που υποστήριξε δημόσια την εκστρατεία εκφοβισμού πριν και κατά τη διάρκεια των εκλογών

                              142.

                              Chimedza, Paul Dr.

                  Πρόεδρος του τμήματος Ζιμπάμπουε του Παγκόσμιου Ιατρικού Συλλόγου, ο οποίος αρνήθηκε την παροχή βοήθειας στα θύματα του Κινήματος για την Δημοκρατική Αλλαγή (MDC - αντιπολίτευση)

                              143.

                              Αντιπτέραρχος Karakadzai

                  Μητροπολιτική Επαρχία Harare, άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών

                              144.

                              Σ/χης C. Sibanda

                  Επαρχία Bulawayo, άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών

                              145.

                              Ταξίαρχος Tarumbwa

                  Manicaland and Mutare South, άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών

                              146.

                              Σ/χης M. Mzilikazi (MID)

                  Buhera Central, άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών

                              147.

                              Σ/χης Mutsvunguma

                  Headlands, άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών

                              148.

                              Ταξίαρχος Shungu

                  Mashonaland Central, άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών

                              149.

                              Σ/χης Chipwere

                  Bindura South, άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών

                              150.

                              Σ/χης F. Mhonda

                  Rushinga, άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών

                              151.

                              Αντιπτέραρχος Muchen

                  Midlands, άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών

                              152.

                              Αντιπτέραρχος Abu Basutu

                  Matebeleland South, άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών

                              153.

                              Ταξίαρχος Khumalo

                  Matebeleland North, άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών

                              154.

                              Αντιστράτηγος E. A. Rugeje

                  Masvingo Province, άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών

                              155.

                              Σ/χης G. Mashava

                  Chiredzi Central, άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών

                              156.

                              Αν/χης Muchono

                  Mwenezi West, άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών

                              157.

                              Αν/χης Mpabanga

                  Mwenezi East, άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών

                              158.

                              Ταγματάρχης R. Kwenda

                  Zaka East, άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών

                              159.

                              Ταξίαρχος Sigauke

                  Mash West Province, άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών

                              160.

                              Σ/χης Gwekwerere

                  Chinhoyi, άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών

                              161.

                              Σ/χης C. T. Gurira

                  Mhondoro Mubaira, άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών

                              162.

                              Ταξίαρχος D. Nyikayaramba

                  Mashonaland East, άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών

                              163.

                              Ταξίαρχος Rungani

                  Ταξίαρχος σε αποστρατεία, άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών

                              164.

                              Chinotimba, Joseph

                  Αντιπρόεδρος της Εθνικής Ένωσης Απομάχων του Απελευθερωτικού Πολέμου της Ζιμπάμπουε, διοικητής πολιτοφυλακής του κόμματος Zanu-PF

                              165.

                              Moyo, Gilbert

                  «Απόμαχος», εμπλεκόμενος σε πολλά εγκλήματα στο Δυτικό Mashonaland (Chegutu), διοικητής πολιτοφυλακής του κόμματος Zanu-PF

                              166.

                              Rangwani, Dani

                  Επιθεωρητής της Αστυνομίας, εμπλεκόμενος στα βασανιστήρια και στην κράτηση οπαδών του MDC, άμεσα εμπλεκόμενος στις βιαιοπραγίες που σημειώθηκαν το Μάρτιο του 2007

                              167.

                              Jangara, Thomsen

                  Υποδιευθυντής της αστυνομίας, αστυνομικός διοικητής με έδρα το Southerton, υπεύθυνος για την περιοχή του Νότιου Harare, άμεσα εμπλεκόμενος στις βιαιοπραγίες που σημειώθηκαν το Μάρτιο του 2007

                              168.

                              Tonderai Matibiri, Innocent

                  Αναπληρωτής γενικός διευθυντής της αστυνομίας, ανιψιός ή αφρικανός «κοντινός ξάδελφος» του Mugabe, τοποθετημένος σε θέση υψηλού επιπέδου και επίδοξος γενικός διευθυντής της αστυνομίας, άμεσα εμπλεκόμενος στις βιαιοπραγίες που σημειώθηκαν το Μάρτιο του 2007

                              169.

                              Zidco Holdings

                  Εταιρεία Χαρτοφυλακίου του κόμματος Zanu-PF (γνωστή ως Zidco Holdings (PVT) Ltd)
                  PO Box 1275, Harare, Zimbabwe

                              170.

                              Jongwe Printing and Publishing Company (PVT) Ltd

                  Εκδοτικό τμήμα του κόμματος Zanu-Pf (γνωστό και ως Jongwe printing and publishing co, ή ως Jongwe printing and publishing company)
                  14 Austin Road, Coventry road, Workington, Harare, Zimbabwe. PO box 5988, Harare, Zimbabwe

                              171.

                              Cold Comfort Farm Trust Co-operative

                  Ανήκει στον Didymus Mutasa, με συμμετοχή και της Grace Mugabe
                  7 Cowie Road, Tynwald, Harare, Zimbabwe

                              172.

                              Zimbabwe Defence Industries

                  Ανήκει εξ ολοκλήρου στην κυβέρνηση της Ζιμπάμπουε. Μεταξύ των Διευθυντών συμπεριλαμβάνονται ο Leo Mugabe και ο Solomon Mujuru.
                  10th Floor, Trustee House, 55 Samora Machel Avenue, PO Box 6597, Harare, Zimbabwe